Dharifulhah phoneh dhinumuge kurin visnaalun muhinmu kanthahthah Dharifulhah phoneh dhinumuge kurin visnaalun muhinmu kanthahthah\nކުޑަކުދިންނަށް ފޯނު ދިނުމުގެ ކުރިން ސަމާލުވާންޖެހޭ--\nދަރިފުޅަށް ފޯނެއް ދިނުމުގެ ކުރިން ވިސްނާލުން މުހިންމު ކަންތައްތައް\nބުދަ 20 އޮކްޓޯބަރ 2021 | ލަޒީނާ ޢަބްދުالله\nރާއްޖެއަށް ބަލާނަމަވެސް އާއްމުގޮތެއްގައި ގްރޭޑް 8ގައި އުޅޭ ގިނަ ކުދިން ފޯނު ގެންގުޚެން ފަށައެވެ. 12، 13 އަހަރުގައި ފޯނެއް ނެތް ކުއްޖެއް މަދުވާނެއެވެ. ދިރާސާތަކުން ދައްކާ ގޮތުގައި އަހަރަކުން އަހަރެއް ދަނީ ފޯނު ގެންގުޅޭ އުމުރުފުރާ ހަނގުވަމުންނެވެ. ނަމަވެސް ފޯނު ޅައުމުރުގައި ފޯނު ގެންގުޅުމާއި މެދު ގިނަ ބެލެނިވެރިން ކަން ބޮޑުވެއެވެ. ބެލެނިވެރިން ބުނާ ގޮތުންނަމަ ކުދިންނަށް ފޯނު ދެނީ، ދަރިފުޅާއި އެކު ކިޔަވަން އުޅޭ އެހެން ކުދިން ފޯނު ގެންގުޅޭތީ، ކުއްޖާވެސް ބޭނުންވެގެން ފޯނަށް ކިޔާވަރުންނެވެ.\n"ފޯނު ދޭކަށް ބޭނުމެއް ނުވޭ. ގްރޭޑް އަށެއް ނިމެންދެން ނުދީ ހިފަހައްޓާލިން. އޭރުވެސް އެ ކުލާހުގަ ފޯނު ނެތް ދެތިން ކުއްޖެއް އުޅެނީ. ދެން ނުވަޔެއްގައި އުޅުން އަހަރު ފޯނު ދިނީ އިތުރު ގޮތެއް ނެތިގެން. އަބަދު ކިޔަނީ އޭނަ އަތުގައި އެކަންޏޭ ފޯނު ނޯންނަނީ. އެންމެން ފޯނުންނޭ ކިޔަވަނީ،" ހަތަރު ކުދިންގެ މަންމައަކު ބުންޏެވެ.\nނަމަވެސް ބައެއް ބެލެނިވެރިންނަކީ ހިފަހައްޓާލާ އެއް ގޮތެއްގައި ތިބޭ ބަޔެކެވެ. ބައެއް ބެލެނިވެރިން ކުދިންނަށް ފޯނުދެނީ އޯލެވެލް ނިންމުމުންނެވެ. ބިލް ގޭޓް ބުނެފައިވާ ގޮތުގައި އޭނާގެ ދަރިންނަށްވެސް ފޯނު ދީފައިވަނީ އެކުދިން ހައި ސުކޫލަށް ދާން ފެށިފަހުންނެވެ.\nތެދެކެވެ. ފޯނަކީ ރަނގަޅު ގޮތުގައި ބޭނުންކޮށްފިނަމަ އެތައް ފައިދާއެއް ލިބިދޭ އެއްޗެކެވެ. ޒަމާނަށް އައި ބަދަލާއެކު ހާއްސަކޮށް ކޮވިޑްގެ ބަލި މަޑުކަމާއި ގުޅިގެން ކިޔެވުމާއި ބައްދަލުވުންތައް މިހާރު ގިނައިން އޮންނަނީ އޮންލައިންކޮށެވެ. އެހެން ކަމުން ފޯނުވެފައިވަނީ ކިޔެވުމުގައިވެސް ވަރަށް މުހިންމު އެއްޗަކަށެވެ.\nކުޑަކުދިންނަކީ ޓެކޮލޮޖީއަށް ލޯބި ކުރާ ބަޔަކަށްވާއިރު، ފޮތައްވުރެ ބައެއް ކުދިން ސްކްރީނުން ކިޔަން ލޯބިކުރެއެވެ. އެޑިއުކޭޝަނަލް އެޕްތަކާއި އެޑިއުކޭޝަނަލް ގޭމް އަދި އިންޓަރނެޓްގެ ޒަރީއާއިން ބޭނުންވާ މައުލޫމާތެއް ފަސޭހައިން ލިބޭއިރު، ފޯނު ގެންގުޅުމަކީ ކުދިންނަށް ކިޔެވުމުގައި ލިބޭ އިތުރު ފަސޭހައެކެވެ. ޓީޗަރުންނާއި ކުލާސް ކުދިންނާއި ވާހަކަ ދައްކާލުމަށް ހާއްސަ ގުރޫޕްތައް ހަދައިގެން ގޭގައި ތިބެގެންވެސް ގުރޫޕް ސުޓަޑީޒް ހަދާލެވެއެވެ.\nފޯނު ދިނުމުގެ ކުރިން ވިސްނާލުން މުހިންމު\nކުއްޖާއަށް ފޯނުދޭން އެންމެ ރަނގަޅު އުމުރަކީ ކޮބައިކަން ނިންމާނީ ބެލެނިވެރިޔާއެވެ. ތިމާއަށް ދަރިފުޅާއިމެދު ޔަގީންކަން އޮންނަނަމަ ފޯނު ދޭންވީއެވެ. ނަމަވެސް ކުއްޖާއަށް ފޯނު ދިނުމުގައި އުމުރަށްވުރެ ވިސްނަންވީ ކުއްޖާގެ ޒިންމާދާރު ކަމާއި ހޭލުންތެރިކަމާއި އަމިއްލައަށް ގޮތް ނިންމުމަށް ކުއްޖާއަށް އެނގޭ މިންވަރާ މެދުގައެވެ. ރައްކާތެރިކަމާއިއެކު ފޯނު ބޭނުން ކުރަން ދަސްކޮށްދޭށެވެ. ދަރިފުޅު ފޯނު ބޭނުންކުރާ އުމުރަށް އަރައިފިތޯއާޢި ފޯނު ކުއްޖާއަށް ކިހާ މުހިންމުކަން ދެނެގަންނާށެވެ. މި ސުވާލުތަކުގެ ޖަވާބު ލިބިގަންނާށެވެ.\n-ކަންތައްތައް ދަރިފުޅު ޝެއާ ކުރޭތަ؟\n-ކަމެއް ކުރުމުގެ ކުރިން ހުއްދަ ހޯދާތަ؟\n-ކަމެއް ކުރުމުގެ ކުރިން ލަފާ ހޯދާތަ؟\n-ދަރިފުޅުގެ އަތުން އެއްޗެހި ގެއްލޭތަ؟\n-ފޯނު ބޭނުންކުރާނީ ޒިންމާދާރުކަމާއެކުތަ؟\n-ފޯނު ހަމަ ކޮންމެހެންވެސް މުހިންމުތަ؟\nފޯނު ބޭނުން ކުރަން ވަކި ވަގުތެއް ކަނޑައެޅުން\nފޯނަކީ އަބަދު ކުއްޖާގެ އަތުގައި އޮންނަ އެއްޗަކަށް ވިޔަ ނުދޭށެވެ. ފޯނު ކުއްޖާއަށް ދޭނެ ވަކި ވަގުތުތަކެއް ކަނޑައަޅާށެވެ. އެގޮތުން ރޭގަނޑު އަށެއްގެ ފަހުން ނުވަތަ ކުއްޖާ ނިދަން ކޮޓަރިއަށް ވަންނަ ވަގުތަކީ މަންމައާއި ފޯނު ހަވާލުކުރަންޖެހޭ ގަޑި ކަމަށް ހަދާށެވެ. ދުވާލު ގަޑީގައިވެސް މާ ގިނައިން ފޯނު ބޭނުން ކުރާނަމަ، ފޯނު ކުއްޖާއަށް ދިނުމުގައި ލިމިޓް ތަކެއް ކަނޑައަޅާށެވެ. ކުއްޖާގެ ކޮޓަރިއަށް ފޮނު ހިފައިގެން ވަނުމުގެ ހުއްދަނުދޭށެވެ.\nދަރިފުޅު ވާހަކަ ދައްކާ މީހުން ދެނެގަތުން\nފޯނުން ދަރިފުޅު ވާހަކަ ދައްކަނީ ކޮންބަޔަކާއިތޯ ޗެކް ކުރާށެވެ. ގަވައިދުން ދަރިފުޅު ވާހަކަ ދައްކަނީ ކޮން ބަޔަކާ ކޮން ކަހަލަ ވާހަކަތަކެއްކަން ދެނެގަންނާށެވެ. ދަރިފުޅު ކުރާ ވީޑިއޯ އާއި ނަގާ ވީޑިއޯތައް ބަލާށެވެ. ހަމަ އެއާއެކު ދަރިފުޅުގެ އެކުވެރިން ފޮނުވާ އެއްޗެހިވެސް ބަލާށެވެ.\nބޭނުންކުރާ އެޕްތަކާއިމެދު ސަމާލުވުން\nދަރިފުޅުގެ ފޯނުގައި ހުންނަ އެޕްތަކަކީ ދަރިފުޅުގެ އުމުރާއި ގުޅޭ އެޕްތަކެއްކަން ކަށަވަރުކުރާށެވެ. ކުދިންނާއި ވާހަކަ ދެއްކުމަށް ބޭނުންކުރާ އެޕްތަކާއި ސޯޝަލް މީޑިއާގެ ވަސީލަތްތަކަކީ ތިމާއަށްވެސް ކޮންޓްރޯލް ލިބިގެންވާ އެއްޗަކަށް ހަދާށެވެ. މެސެންޖަރ އިންސްޓަރގްރާމް ފަދަ ވަސީލަތްތަކުގެ ޕާސްވޯޑް ތިމާއަށް އެނގޭ އެއްޗެއްކަށް ހަނދާށެވެ.\nދަރިފުޅަށް އޮރިޔާމަކީ ކޮބައިކަމާއި އާންމު އިޖުތިމާއީ މިންގަނޑަށް ފެތޭ ގޮތައް ފޮޓޯ އާއި ބަސްތައް ބޭނުންކުރަން ހަނދާން ކޮށްދޭށެވެ. އިންޓަރނެޓަށް ދޫކޮށްލެވޭ ފޮޓޯއެއްގެ ބޭނުން މީހުން ނާޖާއިޒް ގޮތުގައި ބޭނުން ހިފައިފާނެ ގޮތްތައް ކިޔައިދޭށެވެ. ގުރޫމް ކުރުމާއި ޖިންސީ ފުރައްސާރަ އަކީ ކޮބައިކަން ބުނެދޭށެވެ. ސައިބަރ ބުލީއަކީ ކޮބައިކަން ބުނެދޭށެވެ.\nދަރިފުޅުގެ މިނިވަންކަމަށް ސަމާލުކަންދިނުން\nދަރިފުޅު ފޯނު ޗެކް ކުރުމަކީ ދަރިފުޅުގެ މިނިވަންކަމަށް އަރައިގަތުން ނޫންކަން ދަރިފުޅަށް ވިސްނައިދޭށެވެ. އެއީ ދަރިފުޅުގެ ސަލާމަތާއި ރައްކާތެރިކަމަށްޓަކައި ކުރާކަމެއްކަން އަންގައިދޭށެވެ. ތަފާތު އެކި ކަހަލަ މިސާލުތައް ނަގައިގެން ދަރިފުޅުގެ އުމުރާއި ގުޅޭ ގޮތުން ކަންތައްތައް ކިޔައިދޭށެވެ. ދަރިން މައިންނަށް ސިއްރުކުރަންޖެހޭ ކަމެއް ނޯންނާނެކަން ދަރިފުޅަށް ވިސްނައިދޭށެވެ.\nމާ ބޮޑަށް ނުހިފެހެއްޓުން\nހަނދާނުގައި ބަހައްޓާށެވެ. މާ ބޮޑަށް ދަރިފުޅު ކޮންޓްރޯލް ކުރަން އުޅޭނަމަ ކުއްޖާ ސިއްރުން ކަންތައްތައް ކުރަން ފަށާފާނެއެވެ. އެހެންވީމަ ދަރިފުޅުގެ އިހްސާސްތަކާއި ދަރިފުޅުގެ ބޭނުންތަކަށް އިޖާބަދޭށެވެ. ދަރިފުޅަށް އިތުބާރު ކުރާށެވެ. އަދި ދަރިފުޅަށް ކުރާ އިތުބާރު ގެއްލޭފަދަ ކަމެއް ދަރިފުޅު ކިބައިން ނުފެންނާނެކަމަށް ޔަގީން ކުރާކަން ދަރިފުޅު ގާތު ބުނާށެވެ.


Dhaulathah Libunu Aamdhanee ah vure Kuri Haradhu thah Ithuru Vejje – Iru\nދައުލަތައް ލިބުނު އާމްދަނީއަށްވުރެ ކުރި ހަރަދުތައް އިތުރުވެއްޖެ\nމިއަހަރުގެ މިހާތަނަށް ދައުލަތަށް ލިބުނު އާމްދަނީ އަށްވުރެ ހަރަދު އިތުރުވެފައިވާކަމަށް ފިނޭންސް މިނިސްޓްރީގެ ތަފާސްހިސާބުތައް ދައްކައިފިއެވެ.\nއެ މިނިސްޓްރީ އިން އާންމުކޮށްފައިވާ މި އަހަރުގެ އަށްވަނަ ހަފްތާގެ ތަފާސް ހިސާބުތައް ދައްކާގޮތުން އާމްދަނީގެ ގޮތުގައި ދައުލަތަށް 3.4 ބިލިއަން ރުފިޔާ ލިބުނުއިރު، ހަރަދު ކޮށްފައިވަނީ 3.9 ބިލިއަން ރުފިޔާ އެވެ.\nފިނޭންސް މިނިސްޓްރީން އާއްމުކޮށްފައިވާ ތަފާސް ހިސާބުތައް ދައްކާ ގޮތުގައި ދައުލަތުގެ ދަތުރުތަކަށް އެކަނިވެސް 22.6 މިލިއަން ރުފިޔާ ވަނީ ހަރަދުކޮށްފައެވެ. ނަމަވެސް މިއީ މިދިޔަ އަހަރުގެ މި މުއްދަތާއި އަޅާ ބަލާއިރު ދަތުރުތަކަށް ހޭދަކުރި އަދަދަށްވުރެ މަދު މިންވަރެކެވެ. މިދިޔަ އަހަރުގެ މި މުއްދަތުގައި 29.2 މިލިއަން ހަރަދުކޮށްފައިވެއެވެ.\nޕީއެސްއައިޕީގެ މަޝްރޫއުތަކަށް ފާއިތުވި އަށް ހަފްތާގެ ތެރޭގައި 764.7 މިލިއަން ރުފިޔާ ހަރަދުކޮށްފައިވާއިރު އާސަންދައަށް ދައުލަތުގެ ބަޖެޓުން ފާއިތުވި އަށް ހަފްތާ ތެރޭގައި 99 މިލިއަން ރުފިޔާ ވަނީ ހަރަދުކޮށްފައެވެ.\nޖީއެސްޓީގެ ގޮތުގައި މިދިޔަ ހަފްތާ ދައުލަތަށް 1.2 ބިލިއަން ރުފިޔާ ލިބުނުއިރު، މި މުއްދަތިގެ ތެރޭގައި އެއާޕޯޓު ސާވިސް ޗާޖުގެ ގޮތުގައި ދައުލަތަށް 125 މިލިއަން ރުފިޔާ ލިބިފައިވެއެވެ. އެއާޕޯޓު ޑިވެލޮޕްމެންޓް ފީ ގެ ގޮތުގައި މި މުއްދަތުގައި ދައުލަތަށް ލިބިފައިވަނީ 126 މިލިއަން ރުފިޔާ އެވެ.


Baanaa Mas nukireythi Dhekunuge Masverin Ihuthijaaju kuran Fashaifi - AO News\nބާނާ މަސްތައް ނުކިރޭތީ ދެކުނުގެ މަސްވެރިން އިހުތިޖާޖު ކުރަންފަށައިފި\nބާނާ މަސްތައް ނުކިރޭތީ ދެކުނުގެ މަސްވެރިން އިހުތިޖާޖު ކުރަންފަށައިފިއެވެ.\nމަޢުލޫމާތު ލިބިފައިވާ ގޮތުގައި ލ. އަތޮޅު ވެސް ހިމެނޭހެން ދެކުނުގެ5އަތޮޅުގެ މަސްވެރިން މި އިހުތިޖާޖުގައި ބައިވެރިވާއިރު، މި އިހުތިޖާޖުގައި މަސްވެރިން ބުނަމުންދަނީ ބާނާ މަސްކޮޅު ނުކިރިގެން މަސްވެރިން އުޅެންޖެހޭ ހާލު ސަރުކާރަށް ނޭނގޭ ކަމަށެވެ.\nކޫއްޑޫ ބަނދަރު ތެރޭގައި އިހުތިޖާޖު ކުރަމުންދާ މަސްވެރިން ބުނަނީ މަސް ކިރެންދެން އިހުތިޖާޖު ކުރުމަށް ނިންމާފައިވާ ކަމަށެވެ.\nރާއްޖޭގެ ދެކުނަށް މިދިޔަ ހަފްތާގައި މަސްވެރިކަން ރަގަޅުވެފައިވާއިރު، ކޫއްޑޫގެ ކެޕޭސިޓީއަށްވުރެ ގިނައިން މަސްބާނަމުން ދިއުމާއި ގުޅިގެން މިފްކޯއިންވަނީ މަސްކިރުން ކޮންޓްރޯލުކޮށް، ކޮންމެ ދޯންޏަކަށް ދުވާލަކު5ޓަނަށް ލިމިޓް ކޮށްފައެވެ.\nކޫއްޑޫއަށް މަސްކިރުން ކޮންޓްރޯލު ކުރުމުން މަސްވެއރިންގެ ވާހަކަތައް އަޑިއެއްސެވުމަށް ފިޝަރީޒް މިނިސްޓަރ ޑރ. ހުސެއިން ރަޝީދު ހަސަން ކޫއްޑޫއަށް ވަޑައިގެން ވިދާޅުވެފައިވަނީ މަސްކިރުމަށް ވަގުތީ ހައްލެއް ގެނައުމަށް މިފްކޯއިން ބޭރުން ބޯޓެއް ގެންނަން މަސައްކަތް ކުރަމުންދާކަމަށެވެ.


Gehlumuge badhalu dhinee maa lahun kamah bune Ibra dhauvaa kohfi - One Online\nމަންދު ކޮލެޖްގެ ވެރިޔާ އިބްރާހިމް އިސްމާއީލް އާއި އޭނާގެ ވަކީލު މުހައްމަދު މުއިއްޒު.\nގެއްލުމުގެ ބަދަލުދިނީ މާ ލަހުން ކަމަށްބުނެ އިބުރާ ދައުވާކޮށްފި\nމަންދު ކޮލެޖަށް ގެއްލުމުގެ ބަދަލުދިނީ ކޯޓުން ކަނޑައެޅި މުއްދަތުގެ މާ ފަހުންކަމަށް ބުނެ، އެޑިއުކޭޝަން މިނިސްޓަރު ޑރ. އައިޝަތު އަލީ ގާނޫނުއަސާސީއާ ހިލާފުވެއްޖެ ކަމަށް ކަނޑައަޅައިދިނުމަށް އެދި މަންދު ކޮލެޖުގެ ޗެއާމަން އިބްރާހިމް އިސްމާއިލް (އިބްރާ) ދައުވާކޮށްފިއެވެ.\nޑރ. އައިޝަތުއާ ދެކޮޅަށް އިބުރާ މައްސަލަ ހުށަހެޅީ މިދިޔަ މަހުގެ ތެރޭގައެވެ. ނަމަވެސް މައްސަލަ ބަލައިނުގަނެވޭނެ ކަމަށް ރެޖިސްޓްރާ ނިންމެވުމުން އެކަން ފަނޑިޔާރުންނަށް އިލްތިމާސްކުރުމުން މައްސަލަ ބަލައިގަންނަން މިދިޔަ ހަފުތާގައި ވަނީ ނިންމައިފައެވެ.\nސިވިލްކޯޓަށް އިބްރާ ހުށަހެޅި ދައުވާގައި ވަނީ ޑރ. އައިޝަތު އަލީ ގާނޫނުއަސާސީއާ ހިލާފުވެއްޖެ ކަމަށް ކަނޑައަޅައިދިނުމަށް ކަމަށާއި އެއީ ސަރުކާރުން ގާނޫނަށް ކިޔަމަންވާން ޖެހޭނެކަން އަންގައިދިނުމަށް ކަމަށެވެ.\nދައުވާގައި އިބުރާ އިތުރަށް ވިދާޅުވީ ކޯޓުންތަކުން ކުރާ ހުކުމްތަކަށް ސަރުކާރުން ކިޔަމަންތެރިވާން ޖެހޭނެ ކަމަށެވެ. ނަމަވެސް މިހާރު ސަރުކާރުން ކޯޓުތަކުގެ ހުކުމްތަކަށް ކިޔަމަންތެރިނުވިޔަސް އެއްވެސް ކަހަލަ އަދަބެއް ނުދެވޭ ކަމަށެވެ.\nއެމްއީއެސް ކުރިން ހިންގި އިމާރާތް މަންދު ކޮލެޖަށް ދޫކުރި އެއްބަސްވުން ބާތިލުކޮށް، ސަރުކާރުން އެތަން އަތުލި މައްސަލައިގައި ގެއްލުމުގެ ބަދަލަށް 15 މިލިއަން ރުފިޔާ ދިނުމަށް އެޑިއުކޭޝަން މިނިސްޓްރީގެ މައްޗަށް ސިވިލް ކޯޓުން ހުކުމްކުރީ މިއަހަރުގެ އޭޕްރީލް 19 ވަނަ ދުވަހުއެވެ.\nސިވިލް ކޯޓުން އެގޮތަށް ހުކުމްކުރީ ބަދަލު ހޯދަން ދައުވާކުރުމުގެ ހައްގު އޮންނާނެ ކަމަށް ސުޕްރީމް ކޯޓުން ހުކުމް ކުރުމުން ސިވިލް ކޯޓުގައި ކުރި ދައުވާއަކާ ގުޅިގެންނެވެ. ސިވިލްކޯޓުން އެ މައްސަލަ ބެލުމަށްފަހު ހުކުމްކުރީ ގެއްލުމުގެ ބަދަލު މަންދު ކޮލެޖަށް ލިބެން ޖެހޭ ކަމަށެވެ.\nސިވިލްކޯޓަށް އެންމެ ފުރަތަމަ ހުށަހެޅި މައްސަލައިގައި މަންދު ކޮލެޖުގެ ފަރާތުން އެދުނީ ގެއްލުމުގެ ބަދަލުގައި 18 މިލިއަން ރުފިޔާ ހޯދުމަށެވެ. ނަމަވެސް ޑިސްޕިއުޓު މަރުހަލާގައި ދެ ފަރާތުން އެއްބަސްވީ 15 މިލިއަން ނަގައިދޭށެވެ. އެއީ މަންދު ކޮލެޖް އެ އިމާރާތުން ބޭރުކޮށްލުމުން އެހެން ތަނެއް ހޯދަން މިހާތަނަށް ކުރި ހަރަދު ކަމަށް ދައުލަތުން ބުނެއެވެ.\nގުޅޭ ޓެގު ސިވިލް ކޯޓް މަންދު ކޮލެޖް


އެތައް ސަތޭކަ މުސްލިމު އަންހެނުން ރޭޕުކުރި ކޭމްޕެއްގައި ސާބިއާއިން ހޮޓަލެއް ހިންގާކަން އެނގޭތަ؟\nޙުސައިން އަފްޝަން 17 ޖުލައި 2020 08:37\nހޮޓެލް ވިލިނާ ވްލަސް\nވައިސްގާޑަކީ ބޮސްނިއާގެ އިރުމަތީގައި އޮންނަ ކުޑަ އަވަށެކެވެ. 1991 ވަނަ އަހަރު އެއަވަށުގެ އާބާދީއަކީ 21،000 މީހުންނެވެ. އޭގެ ތެރެއިން 61 އިންސައްތަ މީހުންނަކީ މުސްލިމުންނެވެ. ފަހުގެ ތާރީޚުގައި ހިންގި އެންމެ އަނިޔާވެރި ލޭ އޮހޮރުންތަކުގެ ތެރޭގައި ހިމެނޭ ބޮސްނިޔާގެ ޤަތުލު ޢާންމުގައި މިއަވަށުގެ މުސްލިމުންގެ އާބާދީ ގާތްގަނޑަކަށް އެކީ ނެތިކޮށްލާފައިވެއެވެ.\nމިއަވަށުގައި މުސްލިމުން ޤަތުލުކުރުމުގެ އިތުރަށް މުސްލިމު އަންހެނުންނާއި އަންހެން ކުދިން ނިޒާމީ ގޮތެއްގައި ރޭޕުކޮށް ހަށި ފޭރުމުގެ ނުބައި އަމަލު ސާބިއާ މީހުން ހިންގާފައިވެއެވެ. މިއަވަށުގައި ހުންނަ ވިލިނާ ވްލާސަކީ މިދެންނެވި ފަދަ ގޮތެއްގައި ރޭވިގެން އިންތިޒާމީ ގޮތެއްގައި މުސްލިމު އަންހެނުންގެ ހަށި ފޭރުމަށް ބޭނުންކުރި މަރުކަޒެކެވެެ. ނުވަތަ ރޭޕް ކޭމްޕެކެވެ. 1992 ވަނަ އަހަރުގައި މިތަނުގައި ހިންގި މިޖަރީމާއަކީ 1995 ވަނަ އަހަރު ހިނގި ސްރެބްރެނިކާގެ ޤަތުލު ޢާންމަށް މަގުކޮށި އަނިޔާވެރި އެއް ޢަމަލެވެ. އެޢަމަލަކީ ބޮސްނިއާގެ މުސްލިމުންގެ އިންސާނީވަންތަކަން ނިގުޅައި ގަތުމަށް ހިންގުނު އަނިޔާވެރި ޖަރީމާއެކެވެ.\nމިރޭޕު ކޭމްޕުގެ އަނިޔާވެރި އަނދިރި ތާރީޚު ވަންހަނާކޮށް އޮޅުވައިލުމަށް އެތަން ހޮޓަލެއްގެ ގޮތުގައި ހިންގުމަށް ސާބިއާގެ ސަރުކާރުން މަސައްކަތްކުރަން ފަށާފައިވެއެވެ. އެގޮތުން އެތަނުގެ ޚާއްޞަ ޕްރޮމޯޝަނެއް ސާބިއާ ސަރުކާރުން މިހާރުވަނީ ހިންގަން ފަށާފައެވެ. ވައިސްގާޑުގެ އިދާރާތަކާ ގުޅިގެން ޚާއްޞަ ޕްރޮމޯޝަނަލް ހަރަކާތްތަކެއް ޖުލައި މަހުގެ5ވަނަ ދުވަހު ސާބިއާގެ ސަރުކާރުން އިއުލާނުކޮށްފައިވެއެވެ. އެގޮތުން އެތަނަށް ޒިޔާރާތްކުރާ ފަރާތްތަކަށް ޚާއްޞަ ގިފްޓު ވައުޗަރުތަކެއް ތައާރާފުކޮށް ވައިސްގާޑަށް ދާ މީހުންގެ ތެރެއިން މިހޮޓަލުގައި ތިބޭ މީހުންނަށް އަގު ހެޔޮކޮށް ބައެއް ކަންކަން ހަމަޖެއްސުމަށް ސަރުކާރުންވަނީ ނިންމާފައެވެ.\nތުހުމަތުކުރެވޭ ގޮތުގައި ވިލިނާ ވްލާސް ހޮޓަލުގައި 200 އެއްހައި މުސްލިމު އަންހެންުންނާއި އަންހެން އިންތިޒާމީ ގޮތެއްގައި ހަށި ފޭރުމުގެ ޝިކާރައަކަށް ހަދާފައިވެއެވެ. ސާބިއާ މީހުންނެވެ. ވައިސްގްރާޑުގައި ހަށި ފޭރުމުގެ ޝިކާރައަކަށްވި އަންހެނަކު ބުނި ގޮތުގައި އޭނާ ރޭޕުކުރި މީހާ ބުނެފައިވަނީ އެތަނުގައި އަންހެނުންނާއި އަންހެން ކުދިން ރޭޕުކޮށްފައިވަނީ ބޮސްނިއާ ނަސްލުގެ މީހުންގެ ހަށިގަނޑުގައި ސާބު ނަސްލުގެ "އޮށް" އިންދުމުގެ ބޭނުމުގައި ކަމަށެވެ.\nބޮސްނިއާއާއި ހާޒެގޮވިނާގެ ކޯޓުންވަނީ ސާބު ފުލުހުންގެ ބާރުގެ އޮފިސަރެއް ކަމުަގއިވާ ޒެލްޖިކޯ ލެލެކުގެ މައްޗަށް ރޭޕުގެ ތުހުމަތުގައި ދައުވާ އުފުލައި ހުކުމްކޮށްފައެވެ. މީނާއަކީ މިރޭޕު ކޭމްޕުގައި މުސްލިމު އަންހެނުންގެ ހަށި ފޭރުނު މީހެކެވެ. މިބުނެވުނު ހޮޓަލުގައި ހަށި ފޭރުމުގެ ޝިކާރައަކަށްވީ އަންހެނުންގެ ތެރޭގައި ޖާސްމީނާ އަހްމެދްޕަހިޗް ހިމެނެއެވެ. ޖާސްމީނާއަކީ ޖެހިޖެހިގެން4ދުވަސް ހަށި ފޭރުމުގެ އަނިޔާ ތަހައްމަލުކުރަާންޖެހުނު އަންހެނެކެވެ. އޭނާއަށް އެއަނިޔާއިން ސަލާމަތްވެވޭނެ ހަމައެކަނި މަގަކަށް ފެނުނީ ކުޑަދޮރުން ބޭރަށް ފުނަމާލައި އަމިއްލައަށް މަރުވުމެވެ.\n25 % ދެރަވި\n75 % ރުޅިއައި\nބޮސްނިޔާ ޤަތުލުޢާންމު ރޭޕު ވައިސްގާޑު\nDecember 06, 2019 14:04:24\nބޮސްނިޔާގެ 8،000 މުސްލިމުން ޤަތުލުކުރި ހަނދާން ފޮހެލަން އުޅޭ މީހަކަށް ނޯބެލް އިނާމުދިން ކަން އެނގޭތަ؟


Money Heist: Inspector Rachel Covid-19 Ah Fassi (Positive)Vejje - Vaguthu\nގިނަ ބައެއްގެ މަގުބޫލުކަން ހޯދާފައިވާ ނެޓް ފުލިކްސް ސިރީސް މަނީ ހައިސްޓްގެ ފޮލިސް އިންސްޕެކްޓަރގެ ރޯލުން ފެނިގެން ދިޔަ އިތްޒޭރް އިތޫނޯ (ރަކޭލް މުރީލޯ) ކޮވިޑް-19 އަށް ފައްސި (ޕޮޒިޓިވް)ވެއްޖެއެވެ.\nއެކަން އިއުލާނުކޮށްފައިވަނީ އޭނާ މީސްމީޑިއާ ޕްލެޓްފޯމް އިންސްޓަގްރާމް ގައި ކުރި ޕޯސްޓެއްގައެވެ. އޭނާ ބުނެފައިވަނީ ހުކުރު ދުވަހުން ފެށިގެން އޭނާއަށް އެބަލީގެ އަލާމަތްތަށް ފެނުމުން ޓެސްޓުކުރި އިރު ވަނީ ކޮވިޑް-19 އަށް ފައްސިވެފައި ކަމަށެވެ. އޭގެއިތުރުން، އޭނާ ބުނެފައިވަނީ މިފަދަ ކަންތައްތަކަކީ އަޅާނުލާ ދޫކޮށްލެވޭ ވަރަށް ވުރެ ބޮޑެތި ކަންތައްތަކެއް ކަމަށެވެ. ނަމަވެސް އޭނާގެ ހާލު މިހާރު އަންނަނީ މަޑު މަޑުން ރަނގަޅުވަމުންނެވެ.\nމި ބައްޔަށް ފައްސިވެފައިވާ އެތައް ބަޔަކު ތިބިކަން ފާހަގަކޮށް އޭނާ ބުނެފައިވަނީ ކޮވިޑް-19 އަށް ވެކްސިންއެއް ލިބުނުހާ އަވަހަށް އެ ވެކްސިން ޖެހުމަށް ގޮވާލާފައެވެ. އޭނާ ވަނީ 14 ދުވަހަށް ކަރަންޓީނު ކޮށްފައެވެ.\nޕްރޮފެސާގެ މާސްޓާ ޕްލޭންގެ ދަށުން ކުށްވެރިންތަކެއް ފައިސާ ހޯދައި، އޭގެ ފަހުން ފުލުހުންނާއި ދެމެދު ހިނގާ ކަންކަމުގެ މައްޗައް ބިނާކޮށް ހަދާފައިވާ މި ސީރީޒްގެ 4ވަނަ ސީޒަން ނެރުމަށް ހަމަޖެހިފައި ވަނީ މިއަހަރުގެ ޖެނުއަރީ މަހުގެ 18ވަނަ ދުވަހުގައެވެ.\nނަމަވެސް ފަހުން މި ސީރީސް ނެރޭ ދުވަސް ވަނީ އޭޕްރިލް މަހުގެ3ވަަނަ ދުވަހު ނެރޭ ގޮތަށް ބަދަލުގެނެސްފައެވެ. މި މަހު6ވަނަ ދުވަހު މި ސީރީސްގެ4ވަނަ ބައިގެ ޓްރެއިލާ ވަނީ އާންމުންއަށް ދައްކާލާފައެވެ. ގިނަ ބަޔަކު ތިބީ4ވަނަ ބައި ނެރޭނެ ދުވަހަކަށް ކެތްމަދު ވެފައެވެ.


vnews - Miadhuge match thakun Sugar Cone aai Kiyavaa Sports molhuvejje\nމިއަދުގެ މެޗުތަަކުން ޝުގަރ ކޯން އާއި ކިޔަވާ ސްޕޯޓްސް މޮޅުވެއްޖެ\n8 މެއި 2019\nއޯޕަން ޓޭޕްބޯލް ކްރިކެޓް މުބާރާތުގެ ތެރެއިން -- ފޮޓޯ: ކްރިކެޓް ބޯޑް\nކޮންމެ އަހަރަކުވެސް ކްރިކެޓް ބޯޑް އޮފް މޯލްޑިވްސްއިން އިންތިޒާމުކޮށްގެން ރަމަޟާން މަހު ކުރިއަށްގެންދާ ކްރިކެޓް ކާނިވަލްގެ އޯޕަން ޓޭޕްބޯލް ކްރިކެޓް މުބާރާތުގައި މިއަދު ކުޅުނު ޝުގަރ ކޯން އާއި ކިޔަވާ ސްޕޯޓްސް މޮޅުވެއްޖެއެވެ.\nމިއަދު ހަވީރު ކުޅުނު ފުރަތަމަ މެޗުން ޝުގަރ ކޯން މޮޅުވީ އަވިއާ މޯލްޑިވްސްއާ ވާދަކޮށް 43 ލަނޑުންނެވެ.\nމެޗުގައި އެންމެ ފުރަތަމަ ކުޅެންއަރާ ޝުގަރ ކޯންއިން ވަނީ 8 އޯވަރުގެ ތެރޭގައި2ކުޅުންތެރިން ނުބައިވެގެން 120 ލަނޑު ހަދާފައެވެ. އެޓީމުން އެންމެ ރަނގަޅަށް ކުޅުނީ 33 ލަނޑު ހެދި އަހުމަދު އިކްރާމް އާއި 31 ލަނޑު ހެދި އާދަމް ޒަމީލެވެ. ޖަވާބުގައި އަވިއާ މޯލްޑިވްސް ކުޅެންއަރާ5އޯވަރުގެ ތެރޭގައި ހުރިހާ ކުޅުންތެރިން ނުބައިވެގެން ހެދުނީ 77 ލަނޑެވެ. މި މެޗުގެ މޮޅު ކުޅުންތެރިއަކަށް ހޮވުނީ ޝުގަރ ކޯންގެ އަހުމަދު އިކްރާމެވެ.\nމިއަދު ހަވީރު ކުޅުނު ދެވަނަ މެޗުން ކިޔަވާ ސްޕޯޓްސް މޮޅުވީ ރިވާސް ބާބާ އަތުން4ވިކެޓުންނެވެ.\nމެޗުގައި ފުރަތަމަ ކުޅެން އަރާ ރިވާސް ބާބާއިން ވަނީ 8 އޯވަރުގެ ތެރޭގައި3ކުޅުންތެރިން ނުބައިވެގެން 94 ލަނޑު ހަދާފައެވެ. ޖަވާބުގައި ކިޔަވާ ސްޕޯޓްސް ކުޅެންއަރާ 8 އޯވަރުގެ ތެރޭގައި4ކުޅުންތެރިން ނުބައިވެގެން 95 ލަނޑު ހަދާ މެޗު ކާމިޔާބުކުރިއެވެ. މި މެޗުގެ މޮޅު ކުޅުންތެރިއަކަށް ހޮވުނީ ކިޔަވާ ސްޕޯޓްސް ކްލަބަށް ދެ ވިކެޓް ނަގައިދިން އުމީރެވެ.\nމިއަހަރުގެ އޯޕަން މުބާރާތުގައި 12 ޓީމު ވަނީ ބައިވެރިވެފައެވެ. މި ޓީމުތައް ތިން ގްރޫޕަކަށް ބަހާލާފައިވާއިރު، މުބާރާތް ކުރިޔަށްދާނީ މި މަހުގެ 17 ވަނަ ދުވަހުގެ ނިޔަލަށެވެ.\nއޯޕަން ޓޭޕްބޯލް މުބާރާތުގައި މާދަމާވެސް ދެމެޗު ކުޅުމަށް ވަނީ ހަމަޖެހިފައެވެ. މުބާރާތުގެ މެޗުތައް ކުރިއަށްދަނީ ކުޅިވަރު އެކުވެނީގެ ކްރިކެޓް ދަނޑުގައެވެ.


ޑެންގޫއާއި ޗިކަންގުންޏާ ދަނީ ވަރަށް ބާރަށް ފެތުރެމުން – އެޗްޕީއޭ – Haftha\nThu,4June, 2020, 2:31 pm\nޑެންގޫއާއި ޗިކަންގުންޏާ ދަނީ ވަރަށް ބާރަށް ފެތުރެމުން – އެޗްޕީއޭ\nމިއަހަރު ތެރޭގައި މަހަކަށްވުރެ މަހެއް ޑެންގޫއާއި ޗިކަންގުންޏާ ޖެހޭ މިންވަރު އިތުވަމުން ދާތީ މަދިރިން ސަމާލުވެ ތިބުމަށް އެޗްޕީއޭއިން ދަނީ އިލްތިމާޒުކުރަމުން ނެވެ.\nމަދިރީގެ ޒަރިއްޔާއިން ޖެހޭ މި ދެ ބައްޔަކީވެސް ނުރައްކާތެރި ދެ ބައްޔެވެ. އެޗްޕީއޭއިން ރޭ އާންމުކި ކުރި ތަފާސް ހިސާބުތައް ދައްކާގޮތުން މިއަހަރު ފެށުނީއްސުރެ މަހަކަށްވުރެ މަހެއް ޑެންގޫއާއި ޗިކަންގުންޏާ ޖެހޭ މިންވަރު އިތުވެފަ އެވެ. އަދި ވޭތުވެ ދިޔަ ތިން އަހަރުތަކާއި އަޅާ ބަލާއިރު ވެސް ދެ ބަލި ޖެހޭ މިންވަރު ވަނީ ގިނަ އަދަދަކަށް އިތުރުވެފައި ކަމަށް އެޗްޕީއޭއިން ބުންޏެވެ.\nއެޗްޕީއޭގެ ތަފާސް ހިސާބުތައް ދައްކާގޮތުން ޑެންގީ ހުން ޖެހިގެން މިއަހަރު ތެރޭގައި ވެސް ޖުމްލަ 1912 ރިޕޯޓް ލިބިފައި ވެއެވެ. އެގޮތުން ނިމުނު އޭޕްރީލް މަހު އެކަނިވެސް 506 ކޭސް ވަނީ ޑެންގީ ޖެހިގެން ރިޕޯޓް ކޮށްފަ އެވެ.\nއަދި ޑެންގީ އެންމެ ގިނަ އަތޮޅުތަކުގެ ތެރޭގައި ހދ ރ އަދި އއ އަތޮޅާއި ލަ އަތޮޅު ހިމެނެ އެވެ. އޭގެ އިތުރުން މާލެ ސަރަހައްދުން ހުޅުމާލެ މާލެ ވިލިމާލޭގައިވެސް ޑެންގީ ހުން ޖެހޭ މީހުންގެ އަދަދު ގިނަ އެވެ. އެގޮތުން އެންމެ ގިނަައިން ޑެންގީ ޖެހިގެން ރިޕޯޓް ކޮށްފައިވަނީ ލ އަތޮޅުން، އެޕްރީލް މަހު އެކަނިވެސް 86 ކޭސް ވަނީ ރިޕޯޓުކޮށްފަ އެވެ.\nއެޗްޕީއޭގެ ތަފާސް ހިސާބުތައް ދައްކާގޮތުން ޗިކުންގުންޏާ ޖެހިގެން މިއަހަރުގެ މިހާތަނަށް އައި އިރު 839 ރިޕޯޓް ލިބިފައި ވެއެވެ. އެގޮތުން އެއްމަހުން އަނެއް މަހަށް ބަލި ޖެހޭ މީހުންގެ އަދަދު ވެސް ވަނީ އިތުރުވެފަ އެވެ. އަދި ނިމުނު އޭޕްރީލް މަހު އެކަނިވެސް 307 ކޭސް ވަނީ ޑެންގީ ޖެހިގެން ރިޕޯޓް ކޮށްފަ އެވެ.\nޗިކަންގުންޏާ އެންމެ ގިނަ އަތޮޅަކީ ގއ އަތޮޅާއި މާލެ އެވެ. އެގޮތުން ގދ އަތޮޅުން ވަނީ 291 ކޭސް މިއަހަރުގެ މިހާތަނަށް ރިޕޯޓް ކޮށްފައިވާއިރު މާލެއިން 368 ކޭސް ހިމެނެއެވެ.\nމީގެ އިތުރުން އެޗްޕީއޭ އިން އަންނަނީ މަދިރިން ޖެހޭ ނުރައްކާތެރި ބަލިތަކާ މެދު އާންމުން ހޭލުންތެރިކުރަން މަސައްކަތްތަކެއް މިހާރުވެސް ކުރަމުންނެވެ. އެގޮތުން ހެލްތް މިނިސްޓްރީން ވަނީ ކެމްޕެއިނެއްވެސް ލޯންޗުކޮށްފަ އެވެ.


މަސްޖިދުއް ނަބަވީ ބިނާކުރެއްވުން (1) – Ilm\nމަސްޖިދުއް ނަބަވީ ބިނާކުރެއްވުން (1)\nހިޖުރައިގެ ކުރިން މާތް ނަބިއްޔާ صلى الله عليه وسلّم މައްކާގައި ނަމާދު ކުރެއްވީ ބައިތުލް މަގުދިސް އާއި ދިމާލަށް ކުރިމަތި ލައިގެންނެވެ. މައްކާެއިން މަދީނާއަށް ހިޖުރައަށް ވަޑައިގެންނެވިއިރު ޤުބާ ކިޔުނު ސަރަޙައްދައް ވަޑައިގެންނެވުމުން އެތަނުގައި މަޑުކުރައްވައި އެދުވަސްކޮޅު އިސްލާމީ ތާރީޚުގެ ފުރަތަމަ މިސްކިތް ( ޤުބާ މިސްކިތް ) ބިނާކުރެއްވިއެވެ. އަދި އެމިސްކިތުގެ ޤިބުލައެއްކަމުގައިވެސް އަޤުޞާ މިސްކިތް ހަމަޖެއްސެވިއެވެ.\nދެން އެކަލޭގެ ފާނު މިސްރާބު ޖެއްސެވީ މަދީނާގެ ހިތަށެވެ. (އެތެރެއަށެވެ.) މަދީނާގެ ކޮންމެ ޤަބީލާއަކާއި އަރާ ހަމަވުމުން އެޤަބީލާއެއް ތިބި ތަނަށް ފައިބައި ވަޑައި ގަތުމަށް ރަސޫލާ صلى الله عليه وسلّم އައް އެބޭކަލުން ދަންނަވަމުން ގެންދެވިއެވެ.\nއަދި އެކަމަށް މީސްތަކުން ބޭނުންވެފައި ތިބިލެއް ބޮޑުކަމުން އެކަލޭގެފާނު ސަވާރުވެ އިންނެވި ޖަމަލުގެ ލަގަނުގައިވެސް ބައެއް ބޭކަލުން ޙިއްފެވިއެވެ. އެހިނދު އެމީހުނާއި މުޚާތަބުކޮށް ރަސޫލުﷲ صلى الله عليه وسلّم ހަދީޘް ކުރެެއްވިއެވެ. ” އޭތި ދޫކޮށްލާށެވެ.” އެއަށް ވަނީ އަމުރު ކުރެވިގެންނެވެ.”\nޖަމަލު ގޮސް ބަނޫ ނައްޖާރު ވަންހައިގެ ބިމަށް ވާޞިލުވި ހިނދު އެތަނުގައި ބަނޑުޖައްސައިލިއެވެ. ދެން ނަބިއްޔާ صلى الله عليه وسلّم ހަދީޘް ކުރެއްވިއެވެ.” މާތް ﷲ އިރާދަކުރެއްވިއްޔާ މަންޒިލަކީ މިއީއެވެ. “ދެން އެޖަމަލުން ފައިބާ ވަޑައިގެންނެވިއެވެ.\nއެހިނދު އަބޫ އައްޔޫބުލްއަންސާރީ އަވަހަށް ވަޑައިގެން ރަސޫލު صلى الله عليه وسلّم އަށް މެހެމާންދާރީ އަދާކުރެއްވިއެވެ. ސަބަބަކީ އެކަލޭގެފާނުގެ ގެކޮޅު ހުރީ އެޖަމަލު ބަނޑުޖެހިތަނާ ވަރަށް ކައިރި ހިސާބެއްގައި ކަމުގައި ވާތީއެވެ.\nދެން ޖެހިގެން އައި ދުވަހު ރަސޫލު صلى الله عليه وسلّم އަލައިހި ވަސައްްލަމް އެކަލޭގެ ފާނުގެ ޖަމަލު މަޑުކުރެއްވި ބިން ބައްލަވައި ގަތުމަށް ޢަޞްޙާބު ބޭކަލުންގެ އަރިހުން އެދިވަޑައިގަތެވެ. އެހިނދު އަންޞާރިއްޔަ ބޭކަލުން އެބިން ހިބަކޮށްދޭން ނަބިއްޔާ صلى الله عليه وسلّم އަށް ހުށަހެޅުއްވިއެވެ. ނަމަވެސް އެކަލޭގެ ފާނު އެކަމާއި ދެކޮޅު ހައްދަވައި އެދިވަޑައިގަތީ އެބިން ވިއްކުމަށެވެ.\nދެން އަބޫބަކުރު ރަޟިޔަﷲ އަންހު އެބިމުގެ އަގެއްކަމުގައި 10 ދީނާރު (ރަނުގެ ފައިސާފޮތީގެ 10 ފޮތި) ދެއްވިއެވެ.\nއެއިރު އެބިމަކީ ކަދުރު ހިއްކުމަށް ބޭނުން ކުރަމުން އައި ބިމެކެވެ. އެތަނުގައިވަނީ ހިކިފައިވާ ކަދުރު ރުއްތަކާއި ބައެއް ދުވަސްވީ ޤަބުރުތަކަކާއި ހިމުން ވެލިފުނިތަކެކެވެ.\nދެން ނަބިއްޔާ صلى الله عليه وسلّم އަޞްޙާބު ބޭކަލުންނަށް އެތަން ސާފުކުރެއްވުމަށް ޙަވާލުކުރެއްވިއެވެ. ޢަސްޙާބު ބޭކަލުން ކުރެ އަންޞާރިއްޔަ ބޭކަލުންނާއި، މުހާޖިރިއްޔަ ބޭކަލުން އެއްވިއެވެ. އަދި ގަބުރުތަކުން ކަށިތައް ނަންގަވައި، ހިކު ކަދުރު ރުއްތައް ކަނޑުއްވައި، ބިން އެއްވަރު ކުރެއްވިއެވެ. (ނުނިމޭ)


Toorizamge misraabu eba rangalhuvey, 85 pasent trefik libije: teeemey - Hurihaa.mv via Habaru\nރާއްޖެ އަންނަ ޓޫރިސްޓުންގެ އަދަދު މަޑުމަޑުން އިތުރުވެ، ޓޫރިޒަމްގެ މިސްރާބު އެބަ ރަނގަޅުވާ ކަމަށާއި، ކޮވިޑްގެ ކުރީގެ ޓްރެފިކްގެ 85 ޕަސެންޓް އަނބުރާ ލިބިއްޖެ ކަމަށް ޓްރާންސް މޯލްޑިވިއަން އެއާވޭސް (ޓީއެމްއޭ) އިން މިއަދު ބުނެފި އެވެ.\nދުނިޔޭގެ އެންމެ ބޮޑު ސީޕްލޭން އޮޕަރޭޓަރު، ޓީއެމްއޭގެ ޗީފް އެގްޒެކްޓިވް އޮފިސަރު އޭޔޫއެމް ފައުޒީ "ހުރިހާ"އަށް ދެއްވި އިންޓަވިއުއެއްގައި ވިދާޅުވީ ކޮވިޑްގެ ހާލަތު ރާއްޖޭގައި ރަނގަޅުވާން ފެށުމުން އެ ކުންފުނީގެ އޮޕަރޭޝަން ވެސް އާދައިގެ ހާލަތަށް ގެނެވިފައިވާ ކަމަށެވެ. އަދި ކޮވިޑްގެ ކުރީގެ ޓްރެފިކްގެ 85 ޕަސެންޓް ހާސިލްވީ ވަރަށް ބުރަ މަސައްކަތުން ކަމަށް ވެސް އޭނާ ވިދާޅުވި އެވެ.\n"ހުރިހާ ކަމެއް ރަނގަޅަށްދާ ކަމަށްވަންޏާ ޓޫރިޒަމްގެ ހާލަތު ވެސް ރަނގަޅުވާނެ. ނަމަވެސް ވަރަށް ގިނަ ފަހަރަށް މީހުން ޗުއްޓީ ޕްލޭންކޮށް ތިއްބާ އާ ވޭރިއަންޓެއް ކުއްލިއަކަށް ފެތުރި ގައުމުތައް ބަންދުކުރަން ޖެހޭ،" ފައުޒީ ވިދާޅުވި އެވެ.\nރާއްޖޭގައި އެންމެ ފުޅާ ދާއިރާއެއްގައި ސީޕްލޭންގެ ހިދުމަތްދޭ ކުންފުނީގެ ސީއީއޯ ވިދާޅުވީ އެ ކުންފުނީގެ ބޯޓުތައް މިހާރު 80 ރިސޯޓަށް ކޮންމެ ދުވަހަކު ދަތުރުކުރާ ކަމަށެވެ. އަދި މިހާރު ބައެއް ދުވަސްތަކުގައި 3،000 އެއްހާ ޓޫރިސްޓުން އެކި ރިސޯޓްތަކަށް އުފުލާ ކަމަށް ވެސް އޭނާ ވިދާޅުވި އެވެ.\n"މުޅި ދުނިޔެ އަލުން ހުޅުވާލައިފި ނަމަ ޓްރެފިކް މިއަށްވުރެ ރަނގަޅުވާނެ ކަމަށް ބެލެވޭ. ނަމަވެސް އޭރުން ޓޫރިސްޓުން ހުރިހާ މަންޒިލަކަށް ވެސް ދަތުރުކުރަން ފަށާނެ. އެކަމަކު ރާއްޖެ އަންނަ އަދަދު ވެސް އިތުރުވާނެ،" ފައުޒީ ވިދާޅުވި އެވެ.\nޓީއެމްއޭގެ އޮޕަރޭޝަންގައި މިވަގުތު 57 ބޯޓު ބޭނުންކުރެ އެވެ.\nޓީއެމްއޭގެ މެޖޯރިޓީ ހިއްސާ އެމެރިކާގެ ކުންފުންޏެއް ކަމަށްވާ ކާލައިލް ގްރޫޕް އިންކޯޕަރޭޓެޑް މިދިޔަ މަހު ވަނީ ވިއްކާލައިފަ އެވެ.\nވިޔަފާރި ދަތުރުފަތުރު ޓޫރިޒަމް ޓްރާންސް މޯލްޑިވިއަން އެއާވޭސް (ޓީއެމްއޭ)\nWed, 22 Sep 2021 06:17 PM\nހިޔާ ފްލެޓް ބަލަހައްޓަން 56 ފުލުހަކު ބޭނުންވާނެ: ސީޕީ ހަމީދު\nWed, 22 Sep 2021 02:35 PM\nއާސަންދަ ދޭ އުސޫލުތަކަށް ބޮޑެތި ބަދަލުތަކެއް ގެނެސްފި\nފުލުހުންގެ ސީނިއާ ލެވެލްގެ އޮފިސަރުން ވަކިކުރުމާމެދު އަދިވެސް މަޝްވަރާ ކުރަނީ\nWed, 22 Sep 2021 11:50 AM\nރައީސް ނަޝީދަށް އިންސާފު ލިބެން އޮތް ހުރަހަކީ އިމްރާން: މެމްބަރު ރާއީ\nWed, 22 Sep 2021 11:46 AM\nވޭތުވެދިޔަ 24 ގަޑިއިރަކީ ރައީސް ސާލިހަށް ލަދުވެތި ވަގުތުކޮޅެއް: މުންދު


Bigg Boss ge aa Season in Gina Bayaku Enme Missvegen Ulhenee Mi Thari – Iru\nބިގް ބޮސްގެ އާ ސީޒަން ފެށިގެން ކުރިޔަށް ދާއިރު ގިނަ ބަޔަކު އެންމެ މިސްވެގެން އުޅެނީ މިދިޔަ ސީޒަން އިން ފެނިގެން ދިޔަ ޝެހެނާޒް ގިލްއެވެ.\nމިފަހަރުގެ ބިގް ބޮސް-14 ކުރިޔަށް ގެންދަނީ އެހެން އަހަރުތަކާއި ހިލާފަށް ކުރީގެ ސީޒަން ތަކުން މަޝްހޫރުވި ނުވަތަ ކާމިޔާބު ކުރި3މެމްބަރަކު2ހަފްތާއަށް ބިގް ބޮސް ގެއަށް ގެނެސްގެންނެވެ. އެގޮތުން މިފަހަރު ސީޒަން ފެށިއިރު ކުރިޔަށް އޮތް ދެ ހަފްތައަށް މިދިޔަ އަހަރުގެ ސީޒަން ކާމިޔާބު ކުރި ސިދާރްތު ޝުކްލާ، އަދި ބިގް ބޮސް 11ގެ ރަނަރަޕް ހިނާ ޙާން، އަދި ބިގް ބޮސް7ވަނަ ސީޒަން ކާމިޔާބު ކުރި ގޯހަރް ޙާން ވަނީ ޝޯގައި ބައިވެރިކޮށްފައެވެ.\nމިފަހަރުގެ ސީޒަން ފެށުމާއެކު ގިނަ ބަޔަކު ދަނީ ޝެހެނާޒް ޝޯއިން ނުފެންނާތީ އެކަމާއި ވަރަށް ހިތާމަކުރާކަން ސޯޝަލްމީޑިއާގައި ފާޅުކޮށްފައެވެ. އަދި ޝޯއަށް އޭނާ ގެންނާނެތޯވެސް ގިނަ ބަޔަކު ދަނީ ސުވާލުކުރަމުންނެވެ. މިސުވާލަށް ޝެހެނާޒް މިވަނީ ޖަވާބު ދީފައެވެ.\nޝެހެނާޒްގެ އިންސްޓަގްރާމްގައި ކުރި ލައިވް ވީޑިއޯއެއްގައި ފޭނަކު ބިގް ބޮސްއަށް އަންނާނެތޯ ސުވާލުކުރުމުން އޭނާ ބުނީ އެކަން ނިމިއްޖެ ކަމަށެވެ. ޝެހެނާޒް ބުނީ އޭނާ އެތަނަށް ދިއުމުގެ ބޭނުމެއް ނެތް ކަމަށާއި އޭނާ ބޭނުންވާ ހުރިހާ އެއްޗެއް އޭނާއަށް މިހާރު ލިބިއްޖެ ކަމަށެވެ.\nލޮކްޑައުންއަކަށް ދާން ބޭނުންނުވާނަމަ މިހާރު ބޮޑެތި ފިޔަވަޅުތަކެއް އަޅަން ޖެހޭ: ޑރ. ޝަހީދު\nޝެހެނާޒް ބުނީ ބިގް ބޮސްއަށް ދެން ދިޔަސް ފެނިގެން ދާނީ ހަމައެކަނި މެހެމާނެއްގެ ގޮތުގައި ކަމަށާއި އެއީ ހަމައެކަނި “ހާއި، ހެލޯ، އޯކޭ، ބާއި” ބުނެލުމަށް ކަމަށެވެ.


Dharin nethas makoyah ves khidhumah libenvaane eve.\nދަރިންނެތަސް މަކޮޔަށްވެސް ޚިދުމަތް ލިބެންވާނެއެވެ.\nދުވަސްގަނޑަކަށްފަހު މަދިޔަމަކޮޔާ ދިމާވިއިރު މޫނުމަތީގައިވާ އުފާވެރިކަމެއް ނެތެވެ. މީހާ ވަނީ މިލާ މޯޅިވެފައެވެ. ވީދެރައިން އަހަރެން އަހާލީމެވެ. ކޮޔާއެވެ. މޮޅިން މޮޅިސާލު ލައިގެން ތިޔަ ހުރީ އަނެއްކާ ކޮންކަމެއް ލައިގަތީ ހެއްޔެވެ؟ ކޮއި ބަޑިފަޅައިގެން ގޮސްފައި ބުންޏެވެ. ދަރިޔާއެވެ. މޮޅި ނުވާންވީ ކީއްވެ ހެއްޔެވެ؟ މިއުޅެނީ ހަތަރު އުދަރެސް ފެނު ޖެހިގެންނެވެ. އަހަރެން ބުނީމެވެ. ނިކަން ސާފުކޮށް ކިޔައިދީބަލާށެވެ. ކިހިނެއްވީ ހެއްޔެވެ؟\nކޮއި ބުންޏެވެ. ދަރިޔާއެވެ. ބޮޑު ޗުއްޓީގައި ބޭރު ޤައުމަކަށް ގޮސްލާނަމޭ ހިތާ ފައިސާކޮޅެއް އެއްކޮށްފައި އެބަހުއްޓެވެ. މިއަދު އެހެރަ އޮފީހަކަށް އައިޑީ ކާޑާއި ޕާސްޕޯޓު ހައްދަން ދިޔުމުން އެމީހުން ބުނީ އަހަރެންގެ ނަން ބަދަލު ނުކުރަނީސް އައިޑީ ކާޑު ނެހެދޭނެ ކަމުގައެވެ. މިއީ މަގޭ މައިންބަފައިން ހަތް ދުވަހުން މަށަށް ދިން ނަމޭ ބުނުމުންވެސް އެމީހުން އެވާހަކަ ޤަބޫލެއް ނުކުރިއެވެ. އެހެންމީހުންގެ ނަމުގެ ފަހަތުގައި އޮންނަނީ ބައްޕަގެ ނަމޭ އެކަމަކު މަގޭ ނަމުގެ ކުރީގައި މިއޮތީ އަމާގެ ނަމޭ ކިޔައިގެން ވަރަށް މައްސަލަ ޖައްސައިފިއެވެ.\nއަހަރެން ހީނލާފައި ބުނީމެވެ. ކޮޔާއެވެ. ދެން ނަން ބަދަލު ކުރަންވީ ނޫން ހެއްޔެވެ؟ އެއީ މާ ބޮޑުކަމެއްވެސް ނޫންތާއެވެ. ރަނގަޅު ބޮނޑިބަތް ގަނޑެއް ކައްކާފައި ރަށަށް ބަހާލާފައި ހެޔޮ ސާޢަތެއްގައި ރީތި ނަމެއް ކިޔާނީއެވެ. ކޮއި ރުޅިއައިސްފައި ބުންޏެވެ. ދަރިޔާއެވެ. ކަލެއަށް އެނގެނީ ކޮންކަމެއް ހެއްޔެވެ؟ މިހާރު ތިހާ ފަސޭހައިން ތިކަމެއް ނުވެއެވެ. ސަރުކާރުގެ އެތައް އޮފީހަކުން ސޮއި ހޯދަން ޖެހެއެވެ. އެއަށްފަހު ރޭޑިއޯއިންނާއި ޓީވީން އެވާހަކަ ކިޔާނެއެވެ. ދަރިޔާއެވެ. ސަރުކާރުގެ އޮފީސް އޮފީހުން އަހަރެން ސޮއި ހޯދާނީ ކިހިނެއް ހެއްޔެވެ؟ އަހަރެންގެ ދަރިއެއް، ގާތް ތިމާގެ މީހެއް އަދި ރައްޓެއްސެއްވެސް އެއިން އޮފީހެއްގައި ނުހުންނާނެއެވެ.\nއަހަރެން ނުހޭން ވެގެން ހުއްޓާ ހިނިގަނޑު ފަޅައިގެން ދިޔުމުން ކޮއި ހިތްހަމަ ނުޖެހިފައި ހުރި ފާޑަކަށް ބުންޏެވެ. ދަރިޔާއެވެ. ކަލޭ ހެނީ ކީއްވެހެއްޔެވެ؟ މިޒަމާނުގައި އޮފީސް އޮފީހުން ކަންތައް ކުރެވޭނީ އެތަންތާނގައި ތިބޭ މީހުންގެ ގާތް މީހުންނަށެވެ. އިހަށް ދުވަހުވެސް އަބޫ ކުރަތު އަވަށްޓެރި ތަކުރާ ދިމާއަށް އެއްޗެހި ގޮވަމުން ބުނީ މި ރާއްޖޭގެ ހުރިހާ މުއައްސަސާއެއްގައިވެސް ތިބީ އޭނާގެ ދަރިންކަމުގައެވެ. ކޯޓަކަށް ވިޔަސް ހޮސްޕިޓަލަކަށް ވިޔަސް އެއާޕޯޓަކަށްވިޔަސް ޕޮލިހަކަށް ވިޔަސް ސިފައިންގެއަކަށް ވިޔަސް ބޭންކަކަށްވިޔަސް މިއިން ކޮންމެ ތަނެއްގައިވެސް ތިބީ އޭނާގެ ދަރިންކަމުގައެވެ. އަދި ތަކުރަށް ކުރެވޭނެ އެއްވެސް ކަމެއް ނޯންނާނެ ކަމަށާއި ބާރު އޮތީ އޭނާގެ އަތުގައި ކަމުގައެވެ. އަހަރެންގެ ދަރިއެއް ނެތްތާނގައި މިއުޅެނީ އިންނާނެ މީހަކުވެސް ނުވެގެންނެވެ.\nއަހަރެން ބުނީމެވެ. ކޮޔާއެވެ. ތިއީ ބައެއް މީހުންނަށް ހީވެފައި އޮންނަ ކުށްހީއެކެވެ. ތިމާގެ ދަރިން، ގާތް މީހުން އެތަނެއްގައި މަސައްކަތް ކުރާނަމަ އަހަރުމެންގެ ތެރެއިންބައެއް މީހުންނަށް ހީވާނީ އެއީ ތިމާގެ އަމިއްލަ ތަނެއް ހެންނެވެ. އަދި އެތާނގައި އޮންނާނީ ތިމާގެ ބާރުކަމުގައެވެ.\nއަބޫ ކުރަތެއް ކަމަކު އޭނާ އެ އުޅެނީ މާބޮޑަށް އޮޅިގެންނެވެ. އޮފީހަކަށް ވިޔަސް މުއައްސަސާއަކަށް ވިޔަސް އެތަންތާނގައި ތިބޭ މީހުންނަކީ ޢާންމު ރައްޔިތުންނަށް ޚިދުމަތް ފޯރުކޮށްދިނުމަށް ރައްޔިތުންގެ ފައިސާއިން އުޖޫރަދީފައި ތިބޭ ބަޔެކެވެ. ޚިދުމަތް ދިނުމުގައި ވަކިމީހަކު ވަކި ތަފާތެއް ނުކުރެވޭނެއެވެ. އެއީ ރައްޔިތުންގެ ޚާދިމުންނެވެ. ދިވެހި ދައުލަތުގެ ސިޓީބިޓީގައި ސޮއިކުރާ އިރު ނަމާއެކު ހައިސިއްޔަތު ބަޔާންކޮށްދޭން "ޚާދިމުކުމް" ޖަހަނީ މިހެންވެގެންނެވެ. ޚާދިމަކީ ސޮއިކުރާ މީހާއެވެ. ކުމް އަކީ އަހަރެމެން ރައްޔިތުންނެވެ.


Match In Molhu Nuvumuge Zimma Aharen Nagaanan - Messi - Vaguthu\nކޮވިޑް ދެކެ ދިވެހިން ބިރު ނުގަންނަނީ ކުއްލިއަކަށް ގިނަ ބަޔަކު މަރުނުވާތީ! - 18 މިނެޓް ކުރިން\nމެޗުން މޮޅުނުވުމުގެ ޒިންމާ އަހަރެން ނަގާނަން - މެސީ\nހޮނިހިރު ދުވަހު ރަޝިޔާގައި ކުޅުނު ވޯލްޑް ކަޕު މެޗުގައި އައިސްލޭންޑާއި އާޖެންޓީނާ ބައްދަލު ކުރި މެޗުން އާޖެންޓީނާ މޮޅު ނުވުމުގެ ޒިންމާ އާޖެންޓީނާގެ ކެޕްޓަން ލިއޯ މެސީ ނަގައިފިއެވެ.\nފުރަތަމަ ހާފުގައި އަގުއޭރޯ އާޖެންޓީނާ އަށް ކުރި ހޯދައިދިން ނަމަވެސް އައިސްލޭންޑުން ވަނީ މެޗުގެ 23 ވަނަ މިނެޓުގައި ލަނޑެއް ކާމިޔާބު ކޮށް ނަތީޖާ ހަމަ ހަމަ ކޮށްފައެވެ. ނަމަވެސް ދެވަނަ ހާފުގައި އާޖެންޓީނާ އަށް މެޗުގެ ކުރި ހޯދަން ލިބުނު ޕެނަލްޓީ، މެސީ ޖެހި ނަމަވެސް އައިސްލޭނޑު ކީޕަރު ވަނީ ދިފާއު ކޮށްފައެވެ.\n" މެޗުން މޮޅު ނުވުމުގެ ޒިންމާ އަހަރެން ނަގާނަން، ހަމަޖެހިލައިގެން މުބާރާތުގައި ކުރިޔަށް ދިޔުމަށް މިއަދު މޮޅެއް ލިބުނު ނަމަ ވަރަށް ފަސޭހަ ވާނެ. އެހެން ނަމަވެސް އަޒުމަކީ ކުރިޔަށް އޮތް ދެމެޗުން މޮޅު ވުން" އާޖެންޓީނާގެ ކެޕްޓަން ލިއޮނަލް މެސީ ބުންޏެވެ.\nއައިސްލޭނޑުގެ ޑިފެންސް ކުރީ ގިނަ ކުޅުންތެރިން ބޭނުން ކޮށްގެން ކަމަށް ވުމާއި އެކު އާޖެންޓީނާގެ ހުނަރުވެރި ކުޅުންތެރިންނަށް އެޓީމުގެ ޑިފެންސް ފޫއަޅުވާލާ ދިޔުންވީ ދަތި ކަމަކަށެވެ.\n" އަހަރެމެންނަށް ކުޅެން ޖާގައެއް ނުލިބޭ، ދެވަނަ ހާފުގައި އައިސްލޭނޑުން ކުޅުނީ މުޅިން ތަފާތު ކޮށް." މެސީ ބުންޏެވެ.\nމީގެ އިތުރުން މެސީ ބުނެފައި ވަނީ އަދިވެސް ދެވަނަ ބުރަށް ދިޔުމުގެ ފުރުސަތު އެބަ އޮތް ކަމަށާއި އަދި މުބާރާތް ފެށުނީ ކަމަށެވެ. ހަމަ އެހެންމެ ގިނަ ވަގުތު އޮތުމާއި އެކު ކްރޮއޭޝިޔާ އަދި ނައިޖީރިއާ ބަލި ކުރެވޭނެ ކަމަށްވެސް މެސީ ބުންޏެވެ.\nއަންނަ ބުރާސްފަތި ދުވަހު އާޖެންޓީނާ ކްރޮއޭޝިޔާ އާއި ދެކޮޅަށް ނިކުންނަ އިރު ނައިޖީރިއާގެ މައްޗަށް ކްރޮއޭޝިޔާ އިން ވަނީ ކުރި ހޯދާފައެވެ.


Jennifer Winget silsilaa Beyhadh2dhookohlanee? | Mihaaru\nމުނިފޫހިފިލުވުން / ސޮނީ އެންޓަޓެއިމަންޓް ނެޓްވޯކް\nޖެނިފާ ވިންގެޓް ސިލްސިލާ "ބޭހަދު 2" ދޫކޮށްލަނީ؟\n04 މާޗް 2020\nސޮނީ ޓީވީން މިހާރު ދައްކާ މަގުބޫލު ސިލްސިލާ "ބޭހަދު 2" އެ ޗެނެލުން ދެއްކުން ހުއްޓާލައި، ސޮނީގެ ސްޓްރީމިން ޕްލެޓްފޯމަށް ބަދަލުކުރާތީ އެކަމާ ހިތްހަމަނުޖެހިގެން ބަތަލާ ޖެނިފާ ވިންގެޓް ސިލްސިލާ ދޫކޮށްލަން ނިންމާފައިވާ ކަމަށް ރިޕޯޓްތައް ބުނެފި އެވެ.\nމުނިފޫހި ފިލުވުމުގެ ޚަބަރުތައް ގެނެސްދޭ ބައެއް ނޫސްތަކުން ބުނިގޮތުގައި މި ބަދަލު ގެންނާތީ ޖެނިފާ މިހާރު ވަނީ އޭނާގެ އެގްރިމަންޓް ވެސް އާނުކުރަން ނިންމައިފަ އެވެ. "ބޭހަދު 2" ސޮނީގެ ސްޓްރީމިން ޕްލެޓްފޯމް ސޮނީ ލިވް އެޕުން ގެނެސްދޭ ނަމަ ޓީވީން ޝޯ ބަލާ އޯޑިއަންސުން ބޮޑު ނިސްބަތެއް ގެއްލޭނެ ކަމަށް ބެލެވެ އެވެ.\nޓެލީ ޗައްކަރުން ބުނިގޮތުގައި ސިލްސިލާ ސޮނީ ލިވް އެޕުން ސްޓްރީމްކުރާ ނަމަ، އޭގެ މަސައްކަތް ކުރިއަށް ގެންދިއުމުގެ އެއްވެސް ޝައުގުވެރިކަމެއް ޖެނިފާގެ ނެތެވެ. އެކަމަކު "ބޭހަދު 2" އަކީ އޭނާ ގެ ވަރަށް ހާއްސަ މަސައްކަތަކަށްވާތީ ސޮނީން ގެންނަން އުޅޭ ބަދަލު ހުއްޓުވޭތޯ އޭނާ އަންނަނީ އޭގެ ޓީމާ އެކު މަޝްވަރާތައް ކުރަމުންނެވެ.\nބައެއް ނޫސްތަކުން ރިޕޯޓްކޮށްފައިވާ ގޮތުގައި މި މަހު ފާހަގަކުރާ ކުލައިގެ ފެސްޓިވަލް ހޮލީ އަށް ފަހު، "ބޭހަދު 2" ވަރަށް އަވަހަށް ސޮނީ ލިވް އެޕަށް ބަދަލުކުރާނެ އެވެ. އަދި ބައެއް ނޫސްތަކުން ބުނާ ގޮތުގައި އެ ތާރީހަކީ މި މަހުގެ 13 އެވެ.\nނަމަވެސް މިކަމާ ބެހޭ ގޮތުން ސޮނީ އާއި ޖެނިފާ އެއްވެސް ވާހަކައެއް މިހާތަނަށް ނުދައްކަ އެވެ.\n"ބޭހަދު 2" އަކީ ޖެނިފާ ކުޅޭ ކެރެކްޓާ މާޔާ (މާންވީ) ސިންގްގެ ވަށައިގެން އެނބުރޭ ސިލްސިލާއެކެވެ. މީގައި ކިޔައިދެނީ ލިޔުންތެރިޔާ މާޔާއާ ހިތާވެ އޭނާގެ އެންމެ ޒުވާން އުމުރުގެ ދުވަސްތައް ހިތުން ނުފިލާވަރުގެ ހިތްދަތި މާޒީއަކަށް ބަދަލުކޮށްލި، ނުޒޫފު ވިޔަފާރިވެރިޔާ މިތުން ޖޭ ރޯއި/އެމްޖޭ (އަޝިޝް ޗައުދަރީ) އާއި އޭނާގެ އާއިލާ އިން ބަދަލުހިފުމަށް މާޔާ، އެމްޖޭގެ ދަރިއަކާ ކައިވެނިކުރުމަށް ފަހު، ކުޅޭ ކުޅިގަނޑެވެ. "ބޭހަދު 2" ގައި ޖެނިފާގެ ފިރިމީހާ ރުދުރް ރޯއިގެ ކެރެކްޓާ ކުޅެނީ ޝިވިން ނަރަންގެވެ.\nމި ސިލްސިލާ އަކީ 2016-2017 ގައި ޖެނިފާއާ އެކު ސޮނީން ގެނެސްދިން "ބޭހަދު" ގެ ދެވަނަ ސީޒަނެވެ.\n"Beyhadh 2" Sony channel ge badhalugai streaming platformah\nމިދިޔަ އަހަރުގެ ޑިސެމްބަރު މަހުގެ2ގައި ދައްކަން ފެށި "ބޭހަދު 2" އަކީ ސޮނީން ކޮންމެ ހަފުތާއެއްގެ ހޯމަ އިން ހުކުރު ދުވަހުގެ ރެއާ ހަމައަށް ރާއްޖެ ގަޑިން ރޭގަނޑު 8:30 ގައި ގެނެސްދޭ ސިލްސިލާއެކެވެ.\nބޮލީވުޑް ސޮނީ އެންޓަޓެއިމަންޓް ނެޓްވޯކް ޓީވީ ސިލްސިލާ ސްޓްރީމިން ޓީވީ


ޓޮންސިލް - ވިކިޕީޑިއާ\nޓޮންސިލް(އިނގިރޭސި ބަހުން: Tonsil) އަކީ ކަރުތެރެއިން ދެފަރާތުގައި ހުންނަ ލިމްފޮއިޑް ޓިޝޫތަކެކެވެ. އާންމު ގޮތެއްގައި ޓޮންސިލް އޭ ކިޔައިއުޅެނީ އަނގައިގެ ތެރެއިން ފަހަތުން ފެންނަން އިންނަ ޓޮންސިލް އަށެވެ .މިއީ ހަގީގަތުގައި ޓޮންސިލްގެ ވައްތަރުތަކުގެ ތެރެއިން ތަލީގެ ޓޮންސިލް އެވެ.\n1 ޓޮންސިލްގެ ވަޒީފާ\n2 ޓޮންސިލްގެ ވައްތަރުތައް\n2.1 އަރުގެ ޓޮންސިލް\n2.2 ތަލީގެ ޓޮންސިލް\n2.3 ދުލުގެ ޓޮންސިލް\nޓޮންސިލްގެ ވަޒީފާ[އުނިއިތުރު ގެންނަވާ]\nޓޮންސިލް އަކީ ލިމްފަޓިކް ނިޒާމްގެ އެހެން ބައިތަކޭ އެއްގޮތަށް ހަށިގަނޑުގެ ދިފާޢީ ނިޒާމްގައި ޝާމިލްވެ، ބައިވެރިވާ ޓިޝޫ އެކެވެ. އެގޮތުން ތަފާތު އިންފެކްޝަން ތަކުން ހަށިގަނޑު ރައްކާތެރި ކޮށްދިނުމުގައި ބައިވެރި ވެއެވެ. ޚާއްޞަކޮށް، އަރުތެރެ އަދި ނޭވާލާ ނިޒާމްގެ އިންފެކްޝަން ތަކުން ރައްކާކޮށް ހިމާޔަތް ކުރުމުގައި ޓޮންސިލް ބައިވެރިވެއެވެ.\nޓޮންސިލްގެ ވައްތަރުތައް[އުނިއިތުރު ގެންނަވާ]\nއަރުގެ ޓޮންސިލް[އުނިއިތުރު ގެންނަވާ]\nމި މައުޟޫޢާ ގުޅޭ ޚާއްޞަ މަޒުމޫނު: އަރުގެ ޓޮންސިލް\nއަރުގެ ޓޮންސިލް(އިނގިރޭސި ބަހުން: Pharyngeal tonsil)އަކީ ނޭފަތްގެ ފަހަތުން ނޭފަތާގުޅޭ އަރުތެރެގެ ފުރާޅުގައި އިންނަ ލިމްފޮއިޑް ޓިޝޫ ބޮޑިއެކެވެ.\nއަރުގެ ޓޮންސިލް އަކީ ވެސް ދިފާޢީ ނިޒާމްގައި ބައިވެރިވާ ޓިޝޫ އެކެވެ. ހަށިގަނޑަށް ވަންނަ ބެކްޓީރިޔާ، ވައިރަސް ފަދަ ތަކެތި އަތުލައިގަތުމުގެ އިތުރުން އަރުގެ ޓޮންސިލް އިން ހަށިދަމަނަ(އިނގިރޭސި ބަހުން: Antibodies) ވެސް އުފައްދައެވެ. އަރުގެ ޓޮންސިލް އިންނަނީ ނޭފަތުގެ ފަހަތުން ކަމަށްވާތީ ނޭވަޔާއެކު ހަށިގަނޑަށް ވަންނަ ނުރައްކާތެރި މާއްދާތަކުން އަރުގެ ޓޮންސިލް ހަށިގަނޑު ރައްކާތެރި ކޮށްދެއެވެ. އުމުރުން ދުވަސްވާރަކަށް މިމަސައްކަތް އަރުގެ ޓޮންސިލް އިން ކުރާލެއް މަދުވެއެވެ. ސަބަބަކީ ބާލިޣުވާ ތަނާހެން ކަހަލަ ގޮތަކަށް އާންމު ގޮތެއްގައި އަރުގެ ޓޮންސިލް ހިދޭތީއެވެ. އެހެންކަމުން އަރުގެ ޓޮންސިލް ދުޅަވެ ބޮޑުވުން އުމުރުން ދުވަސްވީ ނުވަތަ ފުރާފުރިހަމަވެފައިވާ މީހުންނަށް ކުރިމައްޗެއް ނުވާނެއެވެ.\nއަރުގެ ޓޮންސިލް ދުޅަވެއްޖެނަމަ ޕިންޕިން ބޯޅައެއް ވަރަށް ބޮޑުވެގެންދެއެވެ. އަދި ވައި ދައުރުކުރާމަގު އެއްކޮށް ބެދިގެން ދެއެވެ. ނަތީޖާއެއްގެ ގޮތުން ނޭވާލުމުގައި ހުރަސްތަކާއި ކުރިމަތި ލާންޖެހެއެވެ.\nއަރުގެ ޓޮންސިލްގެ އެޕިތީލިއަމް ގައި ހުންނަނީ ސޫޑޯސްޓްރެޓިފައިޑް ކޮލަމްނާރ އެޕިތީލިއަމް(އިނގިރޭސި ބަހުން: Pseudo stratified columnar epithelium) އެވެ. މީގެ އިތުރުން ޓޮންސިލްގެ އެހެން ވައްތަރުތަކާއި ޚިލާފަށް އަރުގެ ޓޮންސިލް ގައި ކްރިޕްޓް(އިނގިރޭސި ބަހުން: Crypt) އެއް ނުހުންނާނެއެވެ.\nނޯޓް: އާންމު ގޮތެއްގައި ޓޮންސިލް އޭ ކިޔައިއުޅެނީ އަނގައިގެ ތެރެއިން ފަހަތުން ފެންނަން އިންނަ ޓޮންސިލް އަށެވެ .މިއީ ހަގީގަތުގައި ޓޮންސިލްގެ ވައްތަރުތަކުގެ ތެރެއިން ތަލީގެ ޓޮންސިލް އެވެ.\nތަލީގެ ޓޮންސިލް[އުނިއިތުރު ގެންނަވާ]\nމި މައުޟޫޢާ ގުޅޭ ޚާއްޞަ މަޒުމޫނު: ތަލީގެ ޓޮންސިލް\nތަލީގެ ޓޮންސިލް (އިނގިރޭސި ބަހުން: Palatine tonsil) އަކީ އަނގައިގެ ތެރެއިން ފަހަތުން ފެންނަން އިންނަ ޓޮންސިލް އެވެ.އާންމު ގޮތެއްގައި ޓޮންސިލް އޭ ކިޔައިއުޅެނީ ތަލީގެ ޓޮންސިލް އަށް ނިސްބަތްކޮށެވެ. އަނގައިގެ ފަހަތުން ދެފަރާތުގައި ވެސް ތަލީގެ ޓޮންސިލް ހުންނާނެއެވެ. ތަލީގެ ޓޮންސިލް އެންމެ ބޮޑުވަނީ ބާލިޣުވާ އުމުރަށް އެޅުމުންނެވެ. އެއަށްފަހު މަޑުމަޑުން ޓޮންސިލް ހިދެން ފަށައެވެ. ޓޮންސިލް ދުޅަވެ، އުދަގޫތަކާއި ކުރިމަތިވުން ތަކުރާރުވާނަމަ ޓޮންސިލް އޮޕަރޭޝަން ކޮށްގެން ނެގުމަށް ޑޮކްޓަރުން އިރުޝާދު ދެއްވައެވެ.\nތަލީގެ ޓޮންސިލް ގައި ހިމެނޭ ބީ ސެލް ތަކުން ތަފާތު ވައްތަރުގެ އިމިއުނޯގްލޯބިއުލިން ތައް އުފައްދައެވެ. އަދި ތަފާތު ބަލިތަކާއި ދެކޮޅަށް މަސައްކަތް ކުރާނޭ ހަށިދަމަނަ ތައް ވެސް އުފައްދައެވެ. މީގެ އިތުރުން ސައިޓަކީން(އިނގިރޭސި ބަހުން: Cytokine) ގެ މަސައްކަތް ޓޮންސިލް އިން ފުރިހަމަކުރާކަމަށް މިހާރުވަނީ ހޯދިފައެވެ. ސައިޓަކީން އަކީ ހަށިގަނޑުގެ ދިފާޢީ ނިޒާމްގެ މަސައްކަތުގައި ބައިވެރިވާ ގްލައިކަޕްރޮޓީން އެކެވެ.\nތަލީގެ ޓޮންސިލް ހުންނަނީ އަނގައިގެ ތެރެއިން ފަހަތުގައި ކަމަށްވުމުން، މިތަނަކީ ނޭވާލާ ނިޒާމް އަދި ހަޖަމުކުރާ ނިޒާމް ގެ ފެށޭ ހިސާބަށް ވުމުން، ތަފާތު ވައްތަރުގެ ޖަރާސީމްތައް މިބުނި ދެނިޒާމަށް ދިއުމަށް ތަލީގެ ޓޮންސިލްގެ ސަބަބުން ހުރަސް އަޅައެވެ. އަދި މިއީ އަނގަޔާގުޅޭ އަރުތެރެގައި އިންނަ ދިފާޢުކުރުމުގެ ބާރު އެންމެ ގަދަ އެއް ޓިޝޫ އެވެ.\nތަލީގެ ޓޮންސިލް ގައި ގިނައަދަދަކަށް ކްރިޕްޓް(އިނގިރޭސި ބަހުން: Crypt) ހުރެއެވެ. އަދި މިޓޮންސިލްގެ އެޕިތީލިއަމް ގައި ހުންނަނީ ނޮން-ކެރަޓިނައިޒްޑް ސްޓްރެޓިފައިޑް ސްކޭމަސް އެޕިތީލިއަމް(އިނގިރޭސި ބަހުން: Non-keratinized Stratified squamous epithelium) އެވެ. ތަލީގެ ޓޮންސިލް ގައި 30-10 އާއި ދެމެދުގެ އަދަދަކަށް ކްރިޕްޓް ހުރެއެވެ. މެކްރަފޭޖް ތަކާއި ލޭގެ ހުދު ސެލްތައް މިކްރިޕްޓް ތަކުގައި ހުރެއެވެ.\nދުލުގެ ޓޮންސިލް[އުނިއިތުރު ގެންނަވާ]\nމި މައުޟޫޢާ ގުޅޭ ޚާއްޞަ މަޒުމޫނު: ދުލުގެ ޓޮންސިލް\nދުލުގެ ޓޮންސިލް(އިނގިރޭސި ބަހުން: Lingual tonsil) އަކީ ދުލުގެ ފަހަތުބައިން މަތީގައި ވަށްކޮށް އެތުރިފައި ހުންނަ ލިމްފެޓިކް ޓިޝޫ ބޮޑިއެކެވެ. އެހެންކަމުން ދުލުގެ ޓޮންސިލް ހުންނާނީ ދުލުގެ އެތެރެއިން ފެށޭތަނުން ނުވަތަ ދުލުގެ ފަހަތުބައިގައެވެ. ދުލުގެ ޓޮންސިލްގައި ހުންނަނީ ނޮން-ކެރަޓިނައިޒްޑް ސްޓްރެޓިފައިޑް ސްކޭމަސް އެޕިތީލިއަމް(އިނގިރޭސި ބަހުން: Non-keratinized Stratified squamous epithelium) އެވެ.\nދުލުގެ ޓޮންސިލް ހުންނަނީ ދުލުގެ އަނގަ ތެރޭގައިވާ ބައި އާއި، ދުލުގެ އަރުތެރޭގައިވާ ބައި ވަކިކޮށްދޭ ވީ އަކުރެއްގެ ބައްޓަމަށް އިންނަ އަޑިކޮޅު ކަމުގައިވާ ސަލްކަސް ޓާމިނާލިސް(އިނގިރޭސި ބަހުން: Sulcus terminalis) ގެ ފަހަތުންނެވެ. ދުލުގެ ޓޮންސިލް ގައި ވެސް ކްރިޕްޓް ހުރެއެވެ.\nނޯޓް: އާންމު ގޮތެއްގައި ޓޮންސިލް އޭ ކިޔައިއުޅެނީ އަނގައިގެ ތެރެއިން ފަހަތުން ފެންނަން އިންނަ ޓޮންސިލް އަށެވެ ..މިއީ ހަގީގަތުގައި ޓޮންސިލްގެ ވައްތަރުތަކުގެ ތެރެއިން ތަލީގެ ޓޮންސިލް އެވެ.


ލޭ ދިޔާކުރާ ބޭސް ބޭނުންކޮށްގެން ފަރުވާދިނުމުގެ ޚިދުމަތް އައި.ޖީ.އެމް.އެޗުން ފަށައިފި ލޭ ދިޔާކުރާ ބޭސް ބޭނުންކޮށްގެން ފަރުވާދިނުމުގެ ޚިދުމަތް އައި.ޖީ.އެމް.އެޗުން ފަށައިފި\nލޭ ދިޔާކުރާ ބޭސް ބޭނުންކޮށްގެން ފަރުވާދިނުމުގެ ޚިދުމަތް އައި.ޖީ.އެމް.އެޗުން ފަށައިފި\nލޭ ދިޔާކުރާ ބޭސް ބޭނުންކޮށްގެން ސްޓްރޯކަށް ފަރުވާދިނުމުގެ ޚިދުމަތް އައި.ޖީ.އެމް.އެޗުން ދޭން ފަށައިފިއެވެ.\nސްޓްރޯކް ޖެހުމަކީ މުޅި ހަށިގަނޑުން ނުވަތަ ހަށިގަނޑުގެ ބަޔަކުން ބާރުކެނޑޭ ބައްޔެކެވެ. މިބައްޔަށް ބައެއް ފަހަރު ވާގިނެތޭ ބަލި ނުވަތަ ވާބައްޔޭވެސް ކިޔައެވެ. ސްޓްރޯކްގެ ސަބަބުން ސިކުނޑީގެ ވަކި ހިސާބަކަށް ލޭގެންގޮސްދޭ ހޮޅި ބަންދުވެ، އެހިސާބަށް ލިބެންޖެހޭ ލެއާއި، އޮކްސިޖަންއާއި ގުލްކޯޒް ނުލިބި، އެ ހިސާބުގެ މަސައްކަތްހުއްޓި ސިކުނޑީގެ އެބައި މަރުވެއެވެ. މިކަމަށް އަވަސް ފަރުވާ ނުދެވިއްޖެނަމަ އެގެއްލުމަކީ ރަގަޅު ނުކުރެވޭ ދާއިމީ ގެއްލުމަކަށް ބަދަލުވުމުގެ ފުރުޞަތު އޮވެއެވެ.\nސްޓްރޯކްގެ ދެ ވައްތަރެއް ވެއެވެ. ފުރަތަމަ ވައްތަރަކީ އިސްކިމިކް ސްޓްރޯކެވެ.\nސްޓްރޯކް ޖެހުމުގެ 80 އިންސައްތައަކީ މިވައްތަރުގެ ސްޓްރޯކްކަން ފާހަގަކުރެވެއެވެ. އިސްކިމިކް ސްޓްރޯކްގެ ސަބަބުން ލޭހޮޅިތަކުގެ ތެރޭގައި ގަނޑުއެތިކޮޅެއް އުފެދި، އެއެތިކޮޅު ލޭހޮޅީގެ ތެރޭގައި ދަތުރުކޮށްފައި ގޮސް، ސިކުނޑީގެ ލޭހޮޅިއެއްގެ ތެރޭގައި ތާށިވެ، އެހޮޅި ބެދޭގޮތްވެއެވެ. ގިނަ ފަހަރަށް މިފަދަ ގަނޑު އެތިކޮޅު އުފެދެނީ ކޮލެސްޓްރޯލް ގިނަވެ، ލޭހޮޅިތަކުގެ ތެރޭގައި އަށަގަނެ، އޭގެ އެތިކޮޅެއް އެތަނުން ނެއްޓި ލޭހޮޅިތަކުގެ ތެރޭގައި ދައުރުވާން ފެށުމުންނެވެ.\nސްޓްރޯކް ޖެހުމުގެ ދެވަނަ ވައްތަރަކީ ހީމޮރޭޖިކް ސްޓްރޯކެވެ. މިއީ ލޭގެ ޕްރެޝަރު މަތިވެ، ސިކުނޑީގެ ލޭހޮޅިތައް ފަޅައިގެން ގޮސް، ލޭއޮހޮރުމުގެ ސަބަބުން ސިކުނޑީގެ ބައެއް ހިސާބުތައް ފިތި، އެތަނުން ކުރާ މަސައްކަތް ހުއްޓާލުމެވެ. މިއީވެސް ލޭމައްޗަށްދާ މީހުންނަށް ކުރިމަތިވާ ވަރަށް ނުރައްކާތެރި ޙާލަތެކެވެ.\nސްޓްރޯކް ޖެހޭ މީހުންނަށް ދެވޭ ފަރުވާގެ ކަންކަން ހަރުދަނާކުރުމަށް ކުރާ މަސައްކަތުގެ ދަށުން، ލޭދިޔާކުރާ ބޭސް ބޭނުންކޮށްގެން ސްޓްރޯކަށް ފަރުވާ ދެވޭނެ އިންތިޒާމް އައި.ޖީ.އެމް.އެޗްގައި މިހާރު ވަނީ ޤާއިމުކޮށްފައެވެ. އެގޮތުން ލޭ ދިޔާކުރުމަށް ބޭނުންކުރާ އިންޖެކްޝަނެއްކަމަށްވާ "ޓިޝޫ ޕްލާސްމިނޯޖެން އެކްޓިވޭޓަރ"، ޓީ.ޕީ.އޭ ބޭނުންކޮށްގެން ސިކުނޑީގައި ގަނޑުވާ ލޭކޮޅު ވިރުވާލުމުގެ ޚިދުމަތް އެ ހޮސްޕިޓަލުން އަންނަނީ ދެމުންނެވެ. އައި.ޖީ.އެމް.އެޗްގެ ކޮންސަލްޓަންޓް އިން ނިއުރޮލޮޖީ ޑރ.އަޙްމަދު ރަޝީދު ވިދާޅުވީ، މި އިންޖެކްޝަން ދެވޭނީ ސްޓްރޯކްޖެހޭތާ ގިނަވެގެން4ގަޑިއިރާއި ބައިގެ ތެރޭގައިކަމުން، ސްޓްރޯކެއްގެ އަލާމާތެއް ފެނިއްޖެނަމަ ލަސްނުކޮށް ހޮސްޕިޓަލަށް އައުން މުހިއްމުކަމަށެވެ.\n" ލޭ ދިޔާކުރުމަށް އަޅުގަނޑުމެން މި ބޭނުންކުރަނީ އިންޖެކްޝަނެއް.. މި އިންޖެކްޝަނުން ކޮށްދޭކަމަކީ ސިކުނޑީގައި ގަޑުވެފައި އިންނަ ގަޑުލޭކޮޅު ވިރުވާލަދިނުން.. އޭރުން ސެލްގެ ބްލޮކްވި އޭރިއާއަށް ބޭނުންވާ އޮކްސިޖަނާއި ގުލްކޯޒް އަދި ލޭ އަލުން ދަތުރުކުރަން މި ފަށަނީ.." ޑރ. އަޙްމަދު ރަޝީދު ވިދާޅުވިއެވެ.\nޑރ.އަޙްމަދު ރަޝީދު ވިދާޅުވީ ލޭ ދިޔާކުރާ ބޭސް ބޭނުންކޮށްގެން މިހާތަނަށް ފަރުވާ ދެވުނު ޕޭޝަންޓުގެ ޙާލަތު ވަރަށް ރަނގަޅުކަމަށެވެ. ޑރ.އަޙްމަދު ރަޝީދު ވިދާޅުވީ، މި އިންޖެކްޝަނަކީ ލޭ ދިޔާކުރާ ބޭހެއްކަމުން މި ބޭހުގެ ސަބަބުން ލޭ އައުމުގެ ފުރުޞަތު އޮންނަކަމަށާ، މި ބޭސް ނުދިންކަމުގައިވިޔަސް ސިކުނޑީގެ ބައެއް ހިސާބުތަކުން ލޭ ހޮޅިތައް ބެދިއްޖެނަމަ، ލޭ އައުމުގެ ފުރުޞަތު އޮންނަކަމަށެވެ. އެފަދަ ހާލަތެއްގައިވެސް ބަލިމީހާއަށް ބޭނުންވާ އިތުރު ފަރުވާ ދެވޭނެ އިންތިޒާމްވެސް އެ ހޮސްޕިޓަލުގައި ޤާއިމުކޮށްފައިވާކަމަށް ޑރ.ރަޝީދު ވިދާޅުވިއެވެ.\n"މި ބޭހަކީ ލޭ ދިޔާކުރާ ބޭހެއްކަމުން، މި ބޭހާއެކީ ބައެއްކަހަލަ ސައިޑް އިފެކްޓްސްތައް ނުވަތަ ނޭދެވޭ އަސަރުތައް ކުރުން އެކަށީގެންވޭ. މިސާލަކަށް ލޭ ދިޔާކުރާ ބޭހެއްވީމަ، މި ބޭހުގެ ސަބަބުން ލޭ އައުމުގެ ފުރުޞަތު އަބަދުވެސް އެބައޮވޭ.. ޙާއްސަކޮށް ސިކުނޑީގެ ލޭހޮޅި ބެދިފައި އިންނަތަނަށް ނުވަތަ ސްޓްރޯކްޖެހިފައި އިންނަތަނަށް ލޭ އެޅޭގޮތްވޭ.. ބޭސް ނުދިންކަމުގައިިވިޔަސް ސިކުނޑީގެ ބައެއް އޭރިއާތަކުގެ ލޭ ހޮޅިތައް ބްލޮކްވީމަ ވަރަށް ފަސޭހައިން ލޭ އާދޭ.. އެފަދަ ހާލަތަކަށް ގޮސްނަމަވެސް ފަރުވާ ދެވޭނެ އިންތިޒާމް މިހާރު މިވަނީ ހަމަޖެހިފައި" ޑރ. އަޙްމަދު ރަޝީދު ވިދާޅުވިއެވެ.\nސްޓްރޯކްޖެހުމަށް މަގުފަހިކުރުވާ ބައެއް ކަންކަމުގެތެރޭގައި ހިތުގެ ބައްޔާއި ހަކުރު ބަލީގެ އިތުރުން ލޭމައްޗަށް ދިއުންފަދަ ބަލިތައް ހިމެނެއެވެ. މީގެ އިތުރުން މަސްތުވާތަކެތި ބޭނުންކުރުމާއި، ދުންފަތުގެ އިސްތިއުމާލުކުރާނަމަ ސްޓްރޯކް ޖެހުމުގެ ފުރުޞަތު ބޮޑެވެ. ސްޓްރޯކްގެ ސަބަބުން ސިކުނޑީގައި ލޭގަނޑުވުން ހުއްޓުވުމަށްޓަކާ ލޭ ދިޔާކުރާ ބޭސް ދިނުމުގެ އިތުރުން އެފަދަ ޕޭޝަންޓުންނަށް ބޭނުންވާ ފިޒިއޮތެރަޕީއާއި ސްޕީޗް ތެރެޕީ ލިބޭނެ އިންތިޒާމްވެސް އައި.ޖީ.އެމް.އެޗުގައި ވަނީ ޤާއިމުކޮށްފައެވެ. ހަމައެހެންމެ ސްޓްރޯކް ޖެހިގެން އަންނަ މީހުންނަށް ފަރުވާ ދިނުމަށްޓަކާ ޙާއްސަ ސެންޓަރެއް ދަރުމަވަންތަ ހޮސްޕިޓަލުގައި ޤާއިމުކުރުމުގެ މަސައްކަތްވެސް އައި.ޖީ.އެމް.އެޗުން ދަނީ ކުރަމުންނެވެ.\nކޯވިޑް-19 : ބެލަރޫސްގައި ތިބި 48 ދިވެހިން ރާއްޖެ އައުމުގެ ދަތުރު ފަށައިފި


Kureege Aboobakuru School gai Vocational Course thah hinganee\nކަޔަރ އެޑިއުކޭޝަން މިނިސްޓަރ ޑރ.ޗަބީ އާއި3އެމްޕީން އަދި ސިޓީ ކައުންސިލް މެމްބަރުން\n4 އޯގަސްޓް 2019, 14:49 |\nހޯދަޑު އަވަށުގައި ހުންނަ ކުރީގެ އަބޫބަކުރު ސްކޫލް ހިންގި އިމާރާތުގައި ވޮކޭޝަނަލް ޓްރެއިނިންގ ކޯސްތަކެއް ހިންގުމަށް ހަޔަރ އެޑިއުކޭޝަން މިނިސްޓްރީން ނިންމަވައިފި ކަމަށް ފުވައްމުލައް ސިޓީ ކައުންސިލުން ހާމަކުރައްވައެވެ. އެކައުންސިލުން އާއްމު ކުރައްވާފައިވާ ގޮތުގައި ހަޔަރ އެޑިއުކޭޝަން މިނިސްޓަރ ޑރ. އިބްރާޙިމް ހަސަން (ޗަބީ) އާއި ފުވައްމުލަކު3ދާއިރާގެ މަޖުލިސް މެންބަރުންނާއި އެކު ސިޓީ ކައުންސިލުން އިއްޔެ ބައްދަލުވުމެއް ބާއްވައި އެކަމަށް ވަނީ މަޝްވަރާކޮށްފައެވެ.\nސިޓީ ކައުންސިލްގެ އެދުމުގެ މަތިން މި އިމާރާތުގައި ކުރިޔަށް ގެންދިއުމަށް ހަމަޖެހިފައި ވަނީ މޯލްޑިްވްސް ޕޮލިޓެކްނިކްގެ ވޮކޭޝަނަލް ޓްރެއިނިން ކޯސްތަކެވެ. މިއަހަރު ނިމުމުގެ ކުރިން އެތަނުގައި ކޯސްތައް ފައްޓަވާނެ ކަމަށް ވަނީ ވިދާޅުވެފައެވެ. ނަމަވެސް އެތަނުގައި ހިންގާނީ ސީދާ ކޮން ކޯސްތަކެއް ކަމެއް އަދި ހާމައެއް ނުކުރައްވައެވެ.\nހަޔަރ އެޑިއުކޭޝަން މިނިސްޓަރާއެކު އެމްޕީން ވަނީ އެއިމާރާތް ބައްލަވާލައްވާފައެވެ.\nފަހަކަށް އައިސް ގިނަ އަތޮޅުތަކެއްގައި މޯލްޑިވްސް ޕޮލިޓެކްނިކުގެ ކޯސްތަކެއް އަންނަނީ ފައްޓަމުންނެވެ.\nމީގެ އިތުރުން ހަޔަރ އެޑިއުކޭޝަން ދާއިރާގެ އިތުރު ފުރުސަތުތަކެއް ފުވައްމުލަކުގައި ހުޅުވާލުމަށް ސިޓީ ކައުންސިލުން ވަނީ ހަޔަރ އެޑިއުކޭޝަން މިނިސްޓަރ ގާތުން އެދިފައެއެވެ.\nމިސްޓަރ ވިދާޅުވެފައި ވަނީ ގައުމީ ޔުނިވަރސިޓީގެ އައިސީޓީ ކެމްޕަސް ގާއިމުކުރުމުގެ މަސައްކަތް އަވަސްކޮށް ދެއްވާނެ ކަމަށެވެ. އަދި ޓެކްނިކަލް ދާއިރާގެ އިތުރު ފުރުސަތުތަކެއް ފުވައްމުލައް ސިޓީގައި ހުޅުވާލާނެ ކަމަށް ހަޔަރ އެޑިއުކޭޝަން މިނިސްޓަރ ވިދާޅުވެފައި ވެއެވެ.\nޕޮލިޓެކްނިކްގެ ސީއީއޯއަކީ ފުވައްމުލަކު މެދުދާއިރާ އަށް ނިސްބަތްވާ އަހުމަދު ނާސިރެވެ.\nމޯލްޑިވްސް ޕޮލިޓެކްނިކްގެ ސީއީއޯ އަހުމަދު ނާސިރު\nއިތުރު ލިޔުންއައިސީޓީ ކެމްޕަސްވޮކޭޝަނަލް ޓްރެއިނިން ކޯސް\nTags: އައިސީޓީ ކެމްޕަސް, ވޮކޭޝަނަލް ޓްރެއިނިން ކޯސް\nހަމަދު4އޯގަސްޓް 2019 15:08


Ronaldo7Number Ah Kulheny Keehve? - Vaguthu\nކޮވިޑް-19: ފައްސި މަދު، ޓެސްޓް ވެސް މަދު - 30 މިނެޓް ކުރިން\nރޮނާލްޑޯ7ނަމްބަރަށް ކުޅެނީ ކީއްވެ؟\nކްރިސްޓިއާނޯ ރޮނާލްޑޯއޭ ބުނުމުން އެއީ ކާކުކަން ނޭނގޭ މީހަކު ދުނިޔޭގައި މަދު ވާނެއެވެ. އެންމެ ދޮށީ އުމުރު ފުރައިގެ މީހުންނަށްވެސް ރޮނާލްޑޯގެ ވާހަކަ އެނގޭ އިރު، ކުޑަ ކުދިންނަށްވެސް ރޮނާލްޑޯ އެނގެއެވެ. ނަމަވެސް، ރޮނާލްޑޯގެ މަޝްހޫރު7ނަމްބަރަށް އޭނާ ކުޅެން ފެށީ ކީއްވެކަން ކިތައް މީހުންނަށް އެނގޭ ބާވައެވެ.\n2003 ވަނަ އަހަރު މެންޗެސްޓާ ޔުނައިޓެޑަށް ރޮނާލްޑޯ ބަދަލުވިއިރު އޭނާ ބޭނުންވީ 28 ނަމްބަރެވެ. އޭގެ ކުރިން ރޮނާލްޑޯ ކުޅުނު ކްލަބު ތަކުގައިވެސް އޭނާ ކުޅެފައި ވަނީ ހަމަ އެ ނަމްބަރަށެވެ. އެހެންކަމުން، މިއަދު އަހަރެމެންނަށް އެނގޭ މަޝްހޫރު ބްރޭންޑް ސީއާރް.7 ގެ ބަދަލުގައި ސީއާރް.28 ފެނުމުގެ ފުރުސަތު ވެސް އޮތެވެ. ނަމަވެސް، އެކަން ބަދަލު ކުރީ އޭރު ޔުނައިޓެޑަށް އިރުޝާދު ދެމުން އައި ސާ އެލެކްސް ފާގެސަންއެވެ.\nފާގެސަން ބޭނުންވީ ޔުނައިޓެޑުގެ ލެޖެންޑަކަށް ރޮނާލްޑޯ ހެދުމަށެވެ. އެހެންކަމުން، ރޮނާލްޑޯ7ނަމްބަރަށް ކުޅެން ބޭނުންވާ ކަމަށް ފާގެސަން ބުނުމުން ރޮނާލްޑޯ ވެސް އެކަމަށް ދެކޮޅެއް ނުހަދައެވެ. ޑޭވިޑް ބެކަމްއާއި އެނޫންވެސް މަޝްހޫރު ކުޅުންތެރިން ކުޅެފައިވާ އެ ނަމްބަރު އެންމެ 18 އަހަރުގައި ރޮނާލްޑޯ އާއި ހަވާލު ކުރުމުން އޭނާ ހުރީ ވަރަށް ބޮޑަށް ހައިރާން ވެފައެވެ.\nނަމަވެސް، ފާގެސަން ކަންތައް ކުރީ ވަރަށް ރަނގަޅަށެވެ. ރޮނާލްޑޯގެ ކެޕޭސިޓީ ނެރެދިނީ އޭނާ އެވެ. ޔުނައިޓެޑް ދޫކޮށްލި އިރު ރޮނާލްޑޯ ވަނީ 119 މެޗުން 84 ގޯލު ކާމިޔާބު ކޮށް،3ފަހަރެއްގެ މަތިން ޕްރިމިއާ ލީގު ކާމިޔާބުކޮށް، 1 ފަހަރު ޗެމްޕިއަންސް ލީގު އުފުލާލައި، އޭނާގެ ކެރިއަރުގައި ފުރަތަމަ ފަހަރަށް ބެލޯންޑިއޯ ވެސް ހޯދާފައެވެ.\nރޮނާލްޑޯ ޔުވެންޓަސް އަށް ގޯލު ޖެހުމަށް ފަހު\n2009ވަނަ އަހަރު ރެއަލް މެޑްރިޑަށް ރޮނާލްޑޯ ބަދަލުވި އިރު،7ނަމްބަރަށް ކުޅެމުން ދިޔައީ އެ ކްލަބުގެ ލެޖެންޑް ރައުލް އެވެ. އެހެންކަމުން ރޮނާލްޑޯ ދިޔައީ9ނަމްބަރަށް ކުޅެމުންނެވެ. ނަމަވެސް، ދުވަސްކޮޅެއް ފަހުން ރައުލް އެ ކްލަބު ދޫކޮށްލުމުން ރޮނާލްޑޯ އަށް އަނެއްކާވެސް އޭނާގެ7ނަމްބަރު ލިބިގެން ދިޔައެވެ. ރޮނާލްޑޯ ރެއަލް މެޑްރިޑު ދޫކޮށްލި އިރު، އޭނާ ވަނީ ރައުލްގެ ރެކޯޑުތައް ބޮޑު ތަފާތަކުން އައު ކޮށްފައެވެ.\nމިހާރު ޔުވެންޓަސް އަށް ކުޅެމުން އަންނަ ރޮނާލްޑޯ އެ ކްލަބަށް ބަދަލުވި އިރު، އެ ނަމްބަރަށް ކުޅެމުން ދިޔައީ ކުއަޑްރާޑޯ އެވެ. ނަމަވެސް، ރޮނާލްޑޯ އަށް އިހުތިރާމް އަދާ ކުރުމުގެ ގޮތުން އޭނާ ވަނީ7ނަމްބަރު ރޮނާލްޑޯ އަށް ދީފައެވެ. ސީއާރް.7 އަކީ ދުނިޔެ އަށް މަޝްހޫރު ބްރޭންޑެއް ކަމުގައި ވާއިރު، އެ ބްރޭންޑުގެ ސެންޓާއި ހޮޓާ ތަކާއި އެނޫންވެސް ވިޔަފާރިތައް ހުރެއެވެ. ރޮނާލްޑޯ އުފަން ޤައުމު، ޕޯޗުގަލް އޭނާ ތަމްސީލް ކުރަނީ ވެސް ހަމަ7ނަމްބަރު ޖާޒީގައެވެ.\nރޮނާލްޑޯ ޕޯޗުގަލް އާއި އެކު ނޭޝަންސް ލީގު ކާމިޔާބު ކުރުމަށް ފަހު\nދުނިޔޭގެ އެތައް މިލިއަން ކުޑަ ކުދިންނެއްވެސް ރޮނާލްޑޯގެ ފައިތިލަ ފަހަތުން ދިޔުމުގެ ގޮތުން7ނަމްބަރަށް ކުޅެން ފަށައެވެ. މިގޮތުން ފާހަގަ ކޮށްލެވޭ އެއް ކުޅުންތެރިޔަކީ ޕީއެސްޖީ އަށް ކުޅެމުން އަންނަ ކިލިއަން އެމްބާޕޭ އެވެ. އޭނާ ވެސް7ނަމްބަރަށް ކުޅެން ފެށީ ރޮނާލްޑޯ ނަމޫނާ އަކަށް ބަލައިގެން ކަން ފާހަގަކޮށްލެވެއެވެ.\nކޯކް ދުރުކުރުމުގެ އިތުރުން ރޮނާލްޑޯ އެހެން ގޮތްގޮތުންވެސް މޮޅު- ޖަރުމަނު ކޯޗު\nސްޕޮންސަރ ފުޅިތައް ނަގާ މައްސަލައިގައި ޔުއެފާގެ އިންޒާރެއް\nބޮޑުވަޒީރަށް ވުރެ ބޮޑަށް ބޭނުން ވަނީ ރޮނާލްޑޯ އުޅޭ ގޮތަށް އުޅެން: ރަޝްފޯޑް\nއޮގަސްޓް 16, 2019 18:51\nމަ ބުނެގެން އަސްލު އެއީ. އަހާބަލަ އޭނަ ގާތު މީ ދޮގެއްތޯ..\nއޮގަސްޓް 16, 2019 20:52\n“ ސުނޭ” ތިހެން ރޮނާލްޑޯވެސް ބުންޏޭ، ވަރަށް ގަޔާވާ ސުނޭ ކިޔާމީހަކު ބުނެގެންނޭ މި7އަށް މިކުޅެނީ ??\nއޮގަސްޓް 18, 2019 10:29\nމަގޭ ސޮރުގެ ޙަޤީޤަތް އެނގޭނީ މަށަށް. މަބުނެގެން އެއީ


Barca ah point eh, Koeman ah pressure boduve referee ah hoonu hamalaa thakeh - One Online\nކޯމަން ބެންޗުން ފޮނުވާލުމުން ގޮނޑި ބަރިއަށް ދަނީ ---\nސްޕެނިޝް ލަލީގާގައި ރޭ ބާސެލޯނާއިން ކާޑިޒްއާ ދެކޮޅަށް ކުޅުނު މެޗު އެއްވަރު ވެގެން ނިމުނު އިރު، ކޯޗު ރޮނާލްޑް ކޯމަންއަށް އިތުރު މާޔޫސްކަމާ ކުރިމަތިލާން ޖެހިއްޖެއެވެ.\nރޭގެ މެޗު 0-0 އިން އެއްވަރު ވެގެން ނިމުނު އިރު، މެޗުގެ ފަހު 25 މިނެޓު ބާސާއަށް ކުޅެން ޖެހުނީ ކުޅުންތެރިޔަކު މަދުންނެވެ. ފްރޭންކް ޑިޔޯންގަށް ރެފްރީ ދެއްކި ރަތްކާޑާ އެކު ބާސާއަށް އުނދަގޫތަކެއް ދިމާވެފައިވާ އިރު، ނިންމުންތަކަށް ޝަކުވާކުރުމުން މެޗުގެ ފަހު މިނެޓުގައި ކޯމަންވެސް ވަނީ ބެންޗުން ފޮނުވާލައިފައެވެ.\nމިހާތަނަށް ލީގުގައި ކުޅުނު ފަސް މެޗުން ބާސާއަށް މޮޅު ވެވިފައިވަނީ އެންމެ ދެ މެޗުންނެވެ. އެ ނަތީޖާތަކާ އެކު ކޯޗު ކޯމަންއަށް މީޑިއާ އިން ބޮޑު ޕްރެޝަރެއް ކުރަމުންދާ އިރު، ކޯމަން ވަނީ މިދިޔަ ހަފުތާ މީޑިއާއަށް ވަރަށް ބޮޑަށް ފާޑުވެސް ކިޔައިފައެވެ. ސްޓޭޓްމަންޓެއް ނެރެ، މީޑިއާ އިން އޭނާއަށް ފުރައްސާރަ ކުރާ ކަމަށް ކޯމަން ބުނެފައިވާ އިރު، ރޭގެ މެޗަށްފަހު ރެފްރީންނަށްވެސް ކޯމަން ވަނީ ފާޑު ކިޔައިފައެވެ.\n"ސްޕެއިންގެ ފުޓުބޯޅައިގެ އެންމެ ބޮޑު އެއް މައްސަލައަކީ ކަމަކުން ކަމަކާނުލައި ރަތް ކާޑު ދެއްކުން. ރޭގެ މެޗުގައިވެސް އެކަންވީ އެގޮތަށް. އެއްވެސް ކަހަލަ ބެލުމެއް ނެތި، އަހަރެންވެސް ފޮނުވާލީ އެޓިޓިއުޑް މައްސަލައެއް ކަމަށް ބުނެ. އަހަރެން މިހުރީ ވަރުގަދަކޮށް، އަހަންނަށް އެނގޭ މީޑިއާއާ ކުރިމަތިލައިގެން ކާމިޔާބެއް ނެތް ކަމަށް. އަހަރެންގެ ހަކަތަ ދެން ބޭނުންކުރާނީ ޓީމުގެ ކަންކަމަށް. އަހަރެންގެ ޓީމަށް އިތުބާރު އެބައޮތް، އަހަރެމެން އެކުގައި ކަންކަން ހައްލުކުރާނަން،" ކޯމަން ބުނެފައިވެއެވެ.\nބާސާއިން މި ސީޒަނަށް ތައްޔާރުވީވެސް އުނދަގޫތަކަކާ އެކުގައެވެ. ފައިސާގެ ބޮޑެތި މައްސަލަތަކެއް ދިމާވެ، ކުލަބުގެ ކުޅުންތެރިންގެ މުސާރަތައްވެސް ބޮޑުތަނުން ކުޑަކުރަން ޖެހިފައިވާ އިރު، ކޮންޓްރެކްޓުއާ ނުކުރެވި ކުލަބުގެ ކެޕްޓަން ލިއޮނެލް މެސީވެސް ވަނީ ކުލަބު ދޫކޮށްލައިފައެވެ. އެ މައްސަލަތަކުގެ ތެރެއިން ސީޒަނަށް ކޯޗު ކޯމަން ކުރިމަތިލީ ތަޖުރިބާ މަދު، ޒުވާން ސްކޮޑަކާ އެކުގައެވެ. އެއީ ކޯމަންއަށް ކުރިމަތިވާ އެންމެ ބޮޑު ޗެލެންޖެވެ.


3rd Division Ge Team Ehge Aiydhashuve Spanish Cup In Real Kataifi - Vaguthu\nތިންވަނަ ޑިވިޝަނުގެ ޓީމެއްގެ އަތްދަށުވެ ސްޕެނިޝް ކަޕުން ރެއާލް ކަޓައިފި\nސްޕެނިޝް ކަޕުން ކެޓުމާއެކު ބެންޒެމާ މާޔޫސްވެފައި\nސްޕެނިޝް ކަޕުގެ ދެވަނަބުރުގައި އެ ޤައުމުގެ ތިންވަނަ ޑިވިޝަނުގެ ޓީމެއް ކަމަށްވާ އަލްކޮޔާނޯ އަތުން ބަލިވެ ގަދަބާރު ރެއާލް މެޑްރިޑް މުބާރާތުން ކަޓައިފިއެވެ.\nރަށުން ބޭރުގައި ރެއާލް މެޑްރިޑް ކުޅުނު މި މެޗުން އެ ޓީމު ބަލިވެފައިވަނީ 2-1 ގެ ނަތީޖާއަކުންނެވެ. މިއީ 2001 ވަނަ އަހަރުގެ ފަހުން އެ ޤައުމުގެ ތިންވަނަ ޑިވިޝަނުގެ ޓީމެއް އަތުން ރެއާލް ބަލިވުމާއި ގުޅިގެން މުބާރާތާއި އަލްވަދާއު ކީ ފަސްވަނަ ފަހަރެވެ.\nމެޗުގައި ރެއާލްއަށް ގޯލުޖަހަން ގިނަ ފުރުސަތުތަކެއް ލިބިގެންދިޔަ އެވެ. އަދި ގިނަވަގުތު ބޯޅަ ހިފަހައްޓައިގެން ކުޅުނީ ވެސް އެ ޓީމުންނެވެ. މެޗުގައި ފުރަތަމަ ލީޑު ނަގާފައިވަނީ ރެއާލް އެވެ. ރެއާލުން ލީޑު ނެގި ގޯލު ފުރަތަމަ ހާފުގެ ފަހު މިނެޓުގައި ކާމިޔާބުކޮށްދިނީ އެ ޓީމުގެ ޑިފެންޑަރ އެޑާ މިލިޓާއޯ އެވެ. ނަމަވެސް މެޗު ނިމެން ވަގުތު ކުޑަތަންވެފައި ވަނިކޮށް އަލްކޮޔާނޯގެ ހޯސޭ ސޮލްބެސް ވަނީ ނަތީޖާ ހަމަހަމަކޮށްދީފަ އެވެ.\nރެއާލް މެޑްރިޑް ކެޓި މެޗުގެ ތެރެއިން\nމެޗުގެ ފުރިހަމަ ވަގުތު ހަމަވިއިރު ދެ ޓީމު އެއްވަރުވުމާއި ގުޅިގެން އިތުރު ވަގުތުގެ ދެ ހާފު ކުޅުނެވެ. މި ހާފުގެ ތެރޭގައި އަލްކޮޔާނޯ ވަނީ ލީޑުނަގާފައެވެ. މި ލަނޑު އެ ޓީމަށް ކާމިޔާބުކޮށްދިނީ ހުއަނަން އެވެ.\nފާއިތުވި ހަތް އަހަރުވެސް ރެއާލް މެޑްރިޑަށް މި މުބާރާތް ކާމިޔާބުކުރެވިފައެއް ނުވެއެވެ. އަދިި މި މުބާރާތަކީ ރެއާލް މެޑްރިޑަށް އެންމެ ބަދުނަސީބާއި ކުރިމަތިލާން ޖެހުނު މުބާރާތެވެ. މި ބައްޔާއި އެކު ރެއާލް މެޑްރިޑްގެ ކޯޗު ޒިދާން ވަނީ ވަރަށް ބޮޑަށް ކަންބޮޑުވުން ފާޅުކޮށްފައެވެ.\nސްޕެނިޝް ކަޕް ނުވަތަ ކޮޕަ ޑެލްރޭ ރެއާލަށް އެންމެފަހުން ވެސް ކާމިޔާބުކުރެވިފައި ވަނީ 14-2013 ވަނަ ސީޒަނުގައެވެ. އެ ބުރު ރެއާލުން މި ތަށި ހޯދީ ވާދަވެރި ބާސެލޯނާ ބަލިކޮށްގެންނެވެ.\nރެއާލްގެ އުއްމީދުތަށް ފެނަށް، އެތްލެޓިކޯ އިން ތަށި ނަގައިފި\nސެވިއްޔާ އަތުން ބަލިވެ ބާސާއަށް ބޮޑު ޗެލެންޖެއް


City adhi Leicester molhuvi iru Liverpool bali vejje | Jazeera\tސިޓީ އަދި ލެސްޓާ މޮޅުވިއިރު ލިވަޕޫލް ބަލިވެއްޖެ - Jazeera\nއިނގިރޭސި ޕްރިމިއާ ލީގުގައި ސިޓީ އަދި ލެސްޓާ މޮޅުވިއިރު ޗެމްޕިއަން ލިވަޕޫލުން ބްރައިޓަން އަތްދަށު ވެއްޖެ\nކުޅިވަރު February 4, 2021 625 views0\nއިނގިރޭސި ޕްރިމިއާ ލީގުގައި ލިވަޕޫލް އަދި ބްރައިޓަން ބައްދަލުކުރި މެޗުގެ ތެރެއިން\nއިނގިރޭސި ޕްރިމިއާ ލީގުގައި ބުދަ ދުވަހުގެރޭ ކުޅުނު މެޗުތަކުން މެންޗެސްޓާ ސިޓީ އަދި ލެސްޓާ ސިޓީ މޮޅުވިއިރު ޗެމްޕިއަން ލިވަޕޫލުން ބްރައިޓަން އަތްދަށުވެއްޖެއެވެ.\nބާންލޭ ދަނޑުގައި ކުޅުނު މެޗު ސިޓީއިން ކާމިޔާބު ކޮށްފައިވަނީ 2-0 ގެ ނަތީޖާއަކުންނެވެ.\nމެޗުގެ ވަރަށް ކުރީ ކޮޅު ސިޓީއިން ލަނޑު ޖަހާ ލީޑު ނަގާފައިވާއިރު، މި ލަނޑު އެޓީމަށް ކާމިޔާބު ކޮށްދިނީ ގެބްރިއަލް ޖީސުސްއެވެ. މި ލަނޑަށްފަހު ވެސް ސިޓީއިން ވަނީ ބާންލޭގެ ގޯލަށް ނުރައްކާ ކޮށްފައެވެ. މެޗުގެ 36 ވަނަ މިނެޓުގައި ސިޓީއިން ވަނީ އިތުރު ލަނޑެއް ކާމިޔާބުކޮށް ލީޑު ފުޅާ ކޮށްފައެވެ. މިއީ ގުންޑޮގަންގެ އެހީތެރިކަމާއިއެކު ރަހީމް ސްޓާލިންގ ކާމިޔާބުކުރި ލަނޑެކެވެ.\nމެޗުގެ ދެވަނަ ހާފުގައި ދެ ޓީމުގެ ފަރާތުން ހަމަހަމަ ކުޅުމެއް ފެނިގެންދިޔައިރު، މެޗުގެ 57 ވަނަ މިނެޓުގައި ރިޔާދް މަހްރޭޒް ސިޓީއަށް ލަނޑެއް ކާމިޔާބުކުރި ނަމަވެސް ވީޑިއޯ އެސިސްޓެންޓް ރެފްރީ (ވީއޭއާރް) އިން ވަނީ އެއީ އޮފްސައިޑްގައި ހުރެ ކާމިޔާބުކުރި ލަނޑެއް ކަމަށް ނިންމާފައެވެ.\nމީގެ އިތުރުން ބުދަ ދުވަހުގެރޭ ފުލަމް އަދި ލެސްޓާ ސިޓީ ބައްދަލުކުރި މެޗު ލެސްޓާއިން ކާމިޔާބުކުރީ 2-0 ގެ ނަތީޖާއަކުންނެވެ.\nމި މެޗުގެ 17 ވަނަ މިނެޓުގައި ލެސްޓާއިން ވަނީ ލަނޑު ޖަހާ ލީޑު ނަގައިފައެވެ. މިއީ ޖޭމްސް މެޑިސަންގެ އެހީތެރިކަމާއިއެކު ކެލަޗީ ހިނަޓޯ ކާމިޔާބުކުރި ލަނޑެކެވެ. މި ލަނޑަށްފަހު ވެސް ލެސްޓާއަށް ވަނީ ލަނޑު ޖަހަން ފުރުސަތުތަކެއް ލިބި ބޭކާރުވެފައެވެ. މެޗުގައި ލެސްޓާއިން ލީޑު ފުޅާ ކުރީ މެޗުގެ 44 ވަނަ މިނެޓުގައެވެ. މި ލަނޑު އެޓީމަށް ކާމިޔާބު ކޮށްދިނީ ޑިފެންޑަރ ޖަސްޓިންއެވެ.\nމީގެ އިތުރުން ބުދަ ދުވަހުގެރޭ ކުޅުނު މެޗުން ޗެމްޕިއަން ލިވަޕޫލް ބްރައިޓަން އަތްދަށުވީ 1-0ގެ ނަތީޖާއަކުންނެވެ،\nމި މެޗުގެ ވަރަށް ކުރީ ކޮޅު ލިވަޕޫލްގެ އިތުބާރު ފޯވާޑް މުޙައްމަދު ސަލާހަށް ވަނީ ލަނޑު ޖަހަން ހުސްފުރުސަތެއް ލިބި ބޭކާރުވެފައެވެ. ހަމަހަމަ ކުޅުމެއް ފެނިގެންދިޔަ މި މެޗުގެ ދެވަނަ ހާފުގެ ވަރަށް ކުރީ ކޮޅު ބްރައިޓަންއިން ވަނީ ލަނޑު ޖަހާ ލީޑު ނަގައިފައެވެ. މި ލަނޑު އެޓީމަށް ކާމިޔާބު ކޮށްދިނީ ސްޓީވަން އަލްޒާޓޭއެވެ. މި ލަނޑާއިއެކު ލިވަޕޫލުން އެޓީމުގެ ކުޅުން ރަނގަޅުކޮށް ގިނަ ފުރުސަތުތަކެއް ވަނީ ތަނަވަސް ކޮށްފައެވެ.\nމި ނަތީޖާތަކާއިއެކު ސިޓީއިން ލީގު ތާވަލުގެ އެއްވަނައިގައި އޮތީ ކުޅުނު 21 މެޗުން ލިބުނު 47 ޕޮއިންޓާއެކުގައެވެ، ދެވަނައިގައި މެންޗެސްޓާ ޔުނައިޓެޑަށް 22 މެޗުން 44 ޕޮއިންޓް ލިބިފައިވާއިރު، ލެސްޓާއިން ވަނީ ލީގު ތާވަލުގެ ތިންވަނައަށް ޖެހިލާފައެވެ. ލެސްޓާއަށް 22 މެޗުން 42 ޕޮއިންޓް ވަނީ ލިބިފައެވެ. އަދި ލިވަޕޫލް ވަނީ ތާވަލުގެ ހަތަރުވަނައަށް ވެއްޓިފައެވެ. ލިވަޕޫލަށް 22 މެޗުން ލިބިފައިވަނ 40 ޕޮއިންޓެވެ.\nސިޓީ އަދި ލެސްޓާ މޮޅުވިއިރު ލިވަޕޫލް ބަލިވެއްޖެ


Kim Kardashian Eynage Thin Vana Dharifulhuge Photo Aanmu Kohffi - Vaguthu\nކިމް ކާޑޭޝިއަން އޭނަގެ ތިންވަނަ ދަރިފުޅުގެ ފޮޓޯ އާންމު ކޮށްފި\nމަޝްހޫރު ޓީވީ ރިއަލިޓީ ޝޯ "ކީޕިން އަޕް ވިތު ކާޑޭޝިއަންސް" އިން މަޝްހޫރުކަން ހޯދާފައިވާ ކިމް ކާޑޭޝިއަން އަދި މަޝްހޫރު ލަވަކިޔުންތެރިޔާ ކާންޔޭ ވެސްޓަށް ލިބުނު ތިންވަނަ ދަރިފުޅުގެ ފޮޓޯ އާންމު ކޮށްފިއެވެ.\nސަރޮގޭޓެއް މެދުވެރިކޮށް ކިމް ކާޑޭޝިއަން އަށް ތިންވަނަ ދަރިއަކު ލިބިފައިވަނީ މިދިޔަ ޖެނުއަރީ މަހުގެ 15 ވަނަ ދުވަހުއެވެ. ތިންވަނަ ދަރިފުޅަށް ކިމްއާއި ކާންޔޭ ކިޔާފައި ވަނީ ޗިކާގޯއެވެ. ދަރިފުޅުގެ ފޮޓޯއެއް ފުރަތަމަ ފަހަރަށް ކިމް ވަނީ އޭނާގެ އިންސްޓަގްރާމް މެދުވެރިކޮށް އާންމު ކޮށްފައެވެ.\nކިމް އޭނާގެ ސްނެޕްގައި ބުނެފައިވައި ގޮތުން އާއިލާއަށް އިތުރުވި އާ މެންބަރާ އެކު އެންމެންވެސް ތިބީ ވަރަށް އުފަލުންނެވެ. އަދި އޭނާ ވަނީ ދަރިފުޅުގެ ސަރޮގޭޓަށް ވަރަށް ބޮޑަށް ޝުކުރުއަދާކޮށްފައެވެ.\nދާދި ފަހުން ކިމްގެ ދައްތަ ކްލޯއީ ވަނީ އޭނާގެ ފުރަތަމަ ދަރިފުޅަށް ބަލިވެއިންކަން އިއުލާން ކޮށްފައެވެ. މީގެ އިތުރުން، އެ މީހުންގެ އެންމެ ހަގު ކޮއްކޮ ކައިލީ, 20, އަށް ވެސް ވަނީ ދާދިފަހުން އަންހެން ކުއްޖަކު ލިބިފައެވެ.\nމަޝްހޫރު ރެޕާ ކަންޔޭ ވެސްޓާ ކައިވެނިކޮށް ތިން ދަރިން ލިބިފައިވާ އިރު ކިމްގެ އުމުރުން މިހާރު 37 އަހަރެވެ.\nކިމްގެ ފުރަތަމަ ދަރިފުޅަށް ނޯތު ވެސްޓް ކިޔާއިރު، ދެވަނަ ދަރިފުޅަށް ކިޔަނީ ސެއިންޓް ވެސްޓެވެ.\nކިމް އޭނާއަށް ތިންވަނަ ދަރިއަކު ލިބެން އުޅޭ ވާހަކަ ޔަގީންކޮށްދީފައި ވަނީ މިދިޔަ ސެޕްޓެމްބަރު މަހު އެވެ. ސަރޮގޭޓެއް މެދުވެރިކޮށް ދަރިޔަކު ހޯދަން ކިމް ނިންމީ އޭނާގެ ދެވަނަ ދަރިފުޅު ސެއިންޓަށް ބަލިވެ އިން އިރު ދިމާވި މައްސަލަތަކާ އެކު ދެން އިތުރަށް ބަނޑުބޮޑުވެއްޖެ ނަމަ ފުރާނަ އަށް ނުރައްކާ ވެދާނެ ކަމުގެ އިންޒާރު ޑޮކްޓަރުން ދިނުމުންނެވެ.\nބަނޑުބޮޑުނުވެ ކިމް ކާޑޭޝިއަން މިއަހަރު އިތުރު ދަރިއަކު ހޯދާނެ\nކައިލީ ޖެނާ އާއި ކިމް ކާޑޭޝިއަން އިންޓަނެޓާ ދުރަށް\nކުއްލިއަކަށް ފެތުރުނު އަލިފާންގަނޑަކުން ކާޑޭޝިއަން އާއިލާ ކިރިޔާ ސަލާމަތްވެއްޖެ\nމާޗް 2, 2018 17:40


މުހިންމު ބިލް ތާށިވެފައި، މިއީ ކޮން ކަހަލަ ރޭވުމެއް؟\nރިޔާސީ ކޮމިޝަންތަކުގެ ބިލް ރައްޔިތުންގެ މަޖިލިހުގައި "ކަސްތޮޅު" އެޅުވިފައި އޮންނަތާ މިއަދަށް 60 ދުވަސް ވީ އެވެ. ރައީސް އިބްރާހިމް މުހައްމަދު ސޯލިހް ވެރިކަމަށް ވަޑައިގަތުމަށް ރައްޔިތުންނަށް "ވިއްކި" އެއް ކަމަކީ ގޮތް ނޭނގޭ މަރުގެ މައްސަލަތަކާއި ދައުލަތުގެ ފައިސާ އާއި މުދަލަށް ވެފައިވާ ހިޔާނާތާއި ކޮރަޕްޝަންގެ މައްސަލަ ބަލާނެ ކަމުގެ...\nFebruary 04, 2019 38\nއާ ގާނޫނުއަސާސީގެ ދަށުން ވޭތުވެދިޔަ 10 އަހަރުގެ ތަޖުރިބާގައި އިސްލާހު ކުރަން ޖެހޭ ގިނަ ދާއިރާތަކެއް ހުރި ކަމަށް ގިނަ ބަޔަކު އެއްބަސްވެ އެވެ. އޭގެ ތެރޭގައި ޝަރުއީ ދާއިރާ ހިމެނެ އެވެ. އެ ދާއިރާގައި އިސްލާހު ކުރަން ޖެހޭ ކަންތައްތައް ހުރި ކަމަށް ބޭރުގެ ތަޖުރިބާކާރުން ވެސް ފާހަގަކުރެ އެވެ. އަދި އެކަމަށް އެކި ދުވަސްވަރު އެކި ގޮތްގޮތަށް...


vnews - Police Club molhuvi iru, Sugar Cone aai KDM evvaruvejje\nޕޮލިސް ކްލަބު މޮޅުވިއިރު، ޝުގަރ ކޯން އާއި ކޭޑީއެމް މެޗު އެއްވަރުވެއްޖެ\nކޮންމެ އަހަރަކުވެސް ކްރިކެޓް ބޯޑުން އިންތިޒާމުކޮށްގެން ރަމަޟާން މަހުގައި ކުރިއަށްގެންދާ ކްރިކެޓް ކާނިވަލްގެ އޯޕަން ޓޭޕްބޯލް ކްރިކެޓް މުބާރާތުގައި މިއަދު ޕޮލިސް ކްލަބު މޮޅުވިއިރު، ޝުގަރ ކޯން އާއި ކޭޑީއެމް މެޗު އެއްވަރުވެއްޖެއެވެ.\nމަހުގެ 27 ވަނަ ދުވަހުގެ ނިޔަލަށް ކުރިއަށްދާ އޯޕަން ޓޭޕްބޯލް ކްރިކެޓް މުބާރާތުގައި ޖުމްލަ 12 ޓީމެއް ބައިވެރިވެފައި ވާއިރު، މިއަދުގެ ފުރަތަމަ މެޗުން ޕޮލިސް ކްލަބު މޮޅުވީ މެރީ ގޮލޯ އާއި ބައްދަލުކޮށް7ވިކެޓުންނެވެ. މެޗުގެ ޓޮސް ދިމާވުމުން ޕޮލިސް ކްލަބު ގަސްދުކުރީ ހޮވުމަށެވެ. މެރީ ގްލޯ ކުޅެންއަރާ4ކުޅުންތެރިން ނުބައިވެގެން 93 ލަނޑު ހެދި އެވެ. ޖަވާބުގައި ޕޮލިސް ކްލަބު ކުޅެންއަރާ7ވަނަ އޯވަރުގައި އެންމެ ކުޅުންތެރިއެެއް ނުބައިވެގެން 95 ލަނޑު ހަދާ މެޗު ކާމިޔާބުކުރިއެވެ.\nޝުގަރ ކޯން އާއި ކޭޑީއެމް އެއްވަރުވި މެޗުގެ ޓޮސް ލިބިގެން ޝުގަރ ކޯން ގަސްދުކުރީ ކުޅުމަށެވެ. ކުޅެންއަރާ ހަވަނަ އޯވަރުގައި ވިއްސާރަވެގެން އަމްޕަޔަރުން މެޗު ނިންމާލިއިރު ވަނީ6އޯވަރު ކުޅެފައެވެ.6އޯވަރުގައި ޝުގަރ ކޯން ވަނީ 1 ކުޅުންތެރިއެއް ނުބައިވެގެން 79 ލަނޑު ހަދާފައެވެ. އެންމެ ފާހަގަ ކޮށްލެވުނީ7ބޯޅައިން 34 ލަނޑު ހެދި އާދަމް ނާސިފެވެ.\nއޯޕަން ޓޭޕްބޯލް މުބާރާތުގައި މާދަމާވެސް ދެމެޗު ކުޅުމަށް ވަނީ ހަމަޖެހިފައެވެ. ފުރަތަމަ މެޗުގައި ބައްދަލުކުރާނީ އެވިއާ މޯލްޑިވްސް އާއި ލެއިޝާ ކާގޯ އަދި ދެވަނަ މެޗުގައި ޔެލޯ ސަބްމެރީން އާއި މޮޑަސް އޮޕެރެންޑީއެވެ. ކޮންމެ ދުވަހެއްގެ ކުޅުން ފެށުމަށް ހަމަޖެހިފައިވަނީ ހަވީރު 16:00 ގައެވެ.


Quds gai America consulate eh hulhuvan Israel dhekolhu\nގުދުސްގައި އެމެރިކާ ކޮންސިއުލޭޓެއް ހުޅުވަން އިޒްރޭލު ދެކޮޅު\nފަލަސްތީންގެ ގުދުސްގައި އެމެރިކާއިން ކޮންސިއުލޭޓެއް ހުޅުވުމަކީ އިޒްރޭލަށް ކަމުދާ ކަމެއް ނޫން\nގުދުސްގައި އެމެރިކާއިން ކޮންސިއުލޭޓެއް ހުޅުވުމަކީ އިޒްރޭލުގެ ކަންބޮޑުވުމަކަށް ވެއްޖެ އެވެ. އިޒްރޭލުން ބުނާ ގޮތުން ގުދުސްގައި އިތުރު ހަމަނުޖެހުންތަކެއް ހިންގަން އުޅެފި ނަމަ މިހާރު އޮތް ސަރުކާރަށް ދެމިއޮތުން ބޮޑު މައްސަލައަކަށް ވެދާނެ އެވެ. ކޮންސިއުލޭޓެއް ހުޅުވައި ހިދުމަތް ދޭން ފެށުމުން އެ އޮފީހަށް މީހުން ޖަމާވުން ރައްކާތެރި ކަމެއް ގޮތުގައި އިޒްރޭލުން ނުދެކެ އެވެ.\nއެމެރިކާ ކޮންސިއުލޭޓް އޮފީހެއް ފަލަސްތީންގެ ގުދުސްގައި ކުރިން ވެސް ހުއްޓެވެ. އެހެން ނަމަވެސް އެެމެރިކާގެ ކުރީގެ ރައީސް ޑޮނަލް ޓްރަމްޕްގެ ސަރުކާރުން އެ އޮފީސް އުވާލައި ވަނީ ގުދުސްގައި ހުންނަ އެމެރިކާ އެމްބަސީއަށް ހިދުމަތްތައް ބަދަލުކޮށްފަ އެވެ.\nއެމެރިކާގެ މިިހާރުގެ ރައީސް ޖޯ ބައިޑަން ދެކެވަޑައިގަންނަވާ ގޮތުން އެމްބަސީގައި ކުރެވޭ މަސައްކަތްތަކާއި ކޮންސިއުލާ އޮފީހެއްގައި ކުރެެވޭ މަސައްކަތްތައް ވަކިކުރަން ޖެހެ އެވެ. އެމެރިކާއިން މިހާރު ވިސްނަނީ ފަލަސްތީންގެ ތަރައްގީއަށް ކުރެވޭ މަސައްކަތްތައް މުޅިން ވަކިކޮށްލައި ކޮންސިއުލޭޓް މެދުވެރޮކޮށް ޕްރޮޖެކްޓްތައް ހިންގުމަށެވެ.\nއިޒްރޭލުން ދެކޭ ގޮތުން އެމެރިކާގެ މި ވިސްނުން ރަނގަޅެއް ނޫނެވެ. މިސަބަބަށްޓަކައި އިޒްރޭލުން ވައިޓް ހައުސްގައި ވެސް މިކަމާ ގުޅޭ ގޮތުން ވަނީ ޝަކުވާ ކޮށްފަ އެވެ. ކޮންސިއުލޭޓް ހުޅުވުން އަދި މަޑުކޮށްދެއްވުމަށް ވަނީ ދަންނަވާފަ އެވެ.\nއިޒްރޭލުގައި މިހާރު އޮތް ކޯލިޝަން ސަރުކާރަކީ ރޭޒަރު ތިލައެއްގެ މިޔަ އެވެ. ސަރުކާރުގައި ހިމެނޭ ހުރިހާ ޕާޓީތަކުން ތިބީ އެވަރުގެ ހަނި ފިކުރެއްގަ އެވެ. ސަރުކާރު ވެއްޓި ވެދާނެ ފަލީހަތަކަށް ބިރުން އިޒްރޭލުން މިދުވަސްކޮޅު ކިތަންމެ ކަމަކުން ރެކޭނެ އެވެ.\nއެމެރިކާ ފަލަސްތީން އިޒްރޭލް + މެދު އިރުމަތި ގުދުސް


Muizzu akee gaabil kerey beyfulheh: Raees Nasheed\nމިއަދު އެމްޑީޕީ އޮފީހުގައި ބޭއްވި ނޫސްވެރިންގެ ބައްދަލުވުމުގައި ރައީސް ނަޝީދު: މިއަދު ރައީސް ނަޝީދުގެ ރާގު ވަނީ ބަދަލު ކުރައްވާފައި -- އަހުމަދު އަޝްހާދު އަބްދުﷲ (ޖެރީ) | އަވަސް\nމާލެ ސިޓީގެ މޭޔަރު ކަމަށް ހޮވިވަޑައިގެންފައިވާ ކުރީގެ ހައުސިން މިނިސްޓަރު ޑރ. މުހައްމަދު މުއިއްޒަކީ ގާބިލު ބޭފުޅެއް ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެ އެވެ.\nލޯކަލް ކައުންސިލްތަކުގެ އިންތިހާބުގެ ކެމްޕޭނުގައި ރައީސް ނަޝީދު ވަނީ މުއިއްޒަށް ވަރަށް ބޮޑަށް ފާޑު ވިދާޅުވެފަ އެވެ. އަދި އިންތިހާބަށް ފަހު ވަގުތީ ނަތީޖާތައް ލިބެމުންދާ ދަނޑިވަޅުގައި އެމަނިކުފާނު މިއަދު ވަނީ ނޫސްވެރިންނާ ބައްދަލު ކުރައްވާ އެމްޑީޕީގެ ކެންޑިޑޭޓުންނަށް ވޯޓު ދިން ފަރާތްތަކަށް ޝުކުރު ދަންނަވާފަ އެވެ.\nއެމްޑީޕީ އޮފީހުގައި މިއަދު ކުރިއަށްގެންދިޔަ ނޫސްވެރިންގެ ބައްދަލުވުމުގައި ރައީސް ނަޝީދު ވަނީ މުއިއްޒާބެހޭ ގޮތުން ކުރިން ދެއްކެވި ވާހަތަކުގެ ރާގު ބަދަލު ކުރައްވާ ވާހަކަފުޅު ދައްވާފަ އެވެ. މިއަދު ވިދާޅުވީ "މުއިއްޒަކީ ރަނގަޅު، ގާބިލް އަދި ކެރޭ ބޭފުޅެއް" ކަމަށެވެ. އަދި މާލެ ސިޓީ މޭޔަރުގެ މަގާމުގައި ހުންނަވައިގެން ރައްޔިތުންނަށް ފައިދާ ވާނެހެން މުއިއްޒޔ ކުރައްވާ ކޮންމެ މަސައްކަތަކަށް ސަރުކާރުން ތާއީދު ކުރާނެ ކަމަށެވެ.\nރައީސް ނަޝީދު ވިދާޅުވީ މާލޭ ސިޓީގެ މޭޔަރު ކަމަށް އެމްޑީޕީ އިން ނެރުނު ކެންޑިޑޭޓް، އަނަސް އަބްދުއްސައްތާރަކީ އެމްޑީޕީ މެމްބަރުން ޕްރައިމަރީގން ނެރުނު ބޭފުޅެއް ކަމަށާއި އިންތިހާބުގައި އަނަސްއަށް ނާކާމިޔާބުވެ ވަޑައިގަތަސް އޭނާގެ ސިޔާސީ ހަޔާތް ކުރިއަށް އޮތް ތަނުގައި ކާމިޔާބު ވާނެ ކަމަށެވެ. އަނަސް އަކީ ވެސް ގާބިލު ކެރޭ ބޭފުޅެއް ކަމަށް ނަޝީދު ވިދާޅުވި އެވެ. މީގެ އިތުރުން އެމްޑީޕީއަށް މާލެއިން ނާކާމިޔާބުވި ނަމަވެސް ލާމަރުކަޒީ ނިޒާމަށް އުނި ކަމެއް ނާންނާނެ ކަމަށް ވެސް ވިދާޅުވި އެވެ.\n"އެމްޑީޕީއަށް ނާކާމިޔާބުވީ ނަމަވެސް ލާމަރުކަޒީ ނިޒާމު އުވައެއް ނުލާނަން. ސިޓީ ކައުންސިލް މެމްބަރުންގެ އަޣުލަބިއްޔަތުން ކަމެއް ނިންމައިފި ނަމަ އެކަމަށް އަޅުގަނޑު އިހުތިރާމް ކުރާނަން. ލާމަރުކަޒީ ނިޒާމް އަޅުގަނޑުމެން ގެނައީ ވަރަށް ދުވަހު އެކަމާ އުޅުމަށް ފަހު. މިގޮތަށް ނުވެއްޖިއްޔާ އެހެން ގޮތެއް ހޯދާނީ." ރައީސް ނަޝީދު ވިދާޅުވި އެވެ.\nއިތުރަށް ވިދާޅުވީ މުއިއްޒު ކުރި ހޯއްދެވުމުން އެމްޑީޕީން ބަލި ގަބޫލުކޮށްފި ކަމަށެވެ. މުއިއްޒު މާލެ ސިޓީއަށް ނަފާ ވާނެހެން ހިންގާ އެއްވެސް ޕްރޮގްރާމަކަށް ސަރުކާރާއި އެމްޑީޕީން އެއްވެސް ހުރަހެއް ނާޅާނެ ކަމަށެވެ.\nއިއްޔެ ކުރިއަށް ދިޔަ އިންތިހާބުގައި މާލެ ސިޓީގެ މޭޔަރު ކަމަށް މުއިއްޒު ހޮވި ވަޑައިގަތީ 9،500 އަށްވުރެ ގިނަ ވޯޓުންނެވެ.\nއެމްޑީޕީ ރައީސް މުހައްމަދު ނަޝީދު ޕީޕީއެމް + ޑރ. މުހައްމަދު މުއިއްޒު މާލޭ ސިޓީ ލޯކަލް ކައުންސިލްތަކުގެ އިންތިހާބު ޕޮލިޓިކްސް ލާމަރުކަޒު ކުރުން\n"މުއިއްޒަށް ބިރު ދައްކަނީ މާޔޫސް ވެގެން"


Dollar agu 18:50 rf ah ahvure mahchah\nޑޮލަރެއްގެ އަގު 18:50ރ. އަށް ވުރެ މައްޗަށް\nބިދޭސީން ޑޮލަރު މާރު ކުރުމުގެ ވިޔަފާރީގައި: ކަޅު ބާޒާރު ނުހުއްޓުވި ދަނީ ކުރިއަށް -- ފޮޓޯ: އަވަސް\nރާއްޖޭގެ ބާޒާރުގައި ޑޮލަރުގެ އަގު 18:50ރ. އަށް ވުރެ މައްޗަށް އުފުލިއްޖެ އެވެ.\nކޮވިޑް-19 ގެ ސަބަބުން އިގްތިސޯދު ހީނަރުވުމާއެކު ޑޮލަރުގެ އަގު 20ރ. އަށް އުފުލުމަށްފަހު ޑޮލަރުގެ އަގު 16:50ރ. އަށް ތިރިވި އެވެ. އަދި މީގެ މަހެއްހާ ދުވަސް ކުރިން ފެށިގެން ޑޮލަރުގެ އަގު ވަނީ މަތިވާން ފަށާފަ އެވެ. މިހާރު މަނީ އެކްސްޗޭންޖު ކޮށްދޭ ތަންތަނުން ޑޮލަރު ވިއްކަނީ 18:50 އާއި 18:80ރ.އާ ދެމެދުގަ އެވެ.\nޑޮލަރުގެ އަގު މަތިވެފައިވާއިރު، ރާއްޖެ އަންނަ ޓޫރިސްޓުންގެ އަދަދު ވަނީ އިތުރުވާން ފަށާފަ އެވެ. ނަމަވެސް ޓޫރިސްޓުން އިތުރުވީ ނަމަވެސް ރާއްޖެއަށް ވަންނަ ޑޮލަރުގެ ބޮޑު އަދަދެއް އަބަދުވެސް ބޭރު ވެގެންދެ އެވެ. މީގެ ސަބަބުން ޑޮލަރުގެ ކަޅު ބާޒާރު ބޮޑުވުމުގެ މައްސަލަތައް އަބަދު ވެސް ނުކުމެ އެވެ. މިކަން ވެފައިވަނީ ދިވެހިން ފަހަތުގައި ތިބެގެން ބިދޭސީން ހިންގާ ބޮޑު ވިޔަފާރި އަކަށެވެ.\nޑޮލަރުގެ ކަޅު ބާޒާރަށް ދާއިމީ ހައްލެއް ގެނުވާނެ ބަދަލުތަކެއް ގެންނާމެ ކަމަށް ސަރުކާރުން ވަނީ ބުނެފަ އެވެ. ނަމަވެސް މީގެ އެއްވެސް ފިޔަވަޅެއް މިހާތަނަށް އަޅާފައެއް ނުވެ އެވެ.\nއެމްއެމްއޭ ޓޫރިޒަމް އިގްތިސޯދު + އެމެރިކާ ޑޮލަރު